open-index/open-wikipedia-markdown huggingface dataset:
జ్వర్ట్నాట్స్ అంతర్జాతీయ విమానాశ్రయం

**జ్వర్ట్నాట్స్ అంతర్జాతీయ విమానాశ్రయం** (ఆర్మేనియన్:Զվարթնոց միջազգային օդանավակայան,  జ్వర్ట్నాట్స్ సమీపంలో ఆర్మేనియా రాజధాని యెరెవాన్‌కు దక్షిణదిశలో 15 కి.మీల దూరంలో నెలకొని వుంది. ఇది ఆర్మేనియా దేశపు ముఖ్యమైన అంతర్జాతీయ విమానాశ్రయంగా పరిగణించబడుతున్నది. ఇది ఆ దేశపు అత్యంత రద్దీ కలిగిన విమానాశ్రయం. 
## చరిత్ర

ఈ విమానాశ్రయం 1961లో తన కార్యకలాపాలను ఆరంభించింది. 1970లో నిర్వహించిన పోటీలో ఎం.ఖచిక్యన్, ఎ.తర్ఖన్యన్, ఎస్.కలష్యన్,ఎం.బఘ్దసర్యన్‌లు మొదటి టర్మినల్‌ను డిజైన్ చేయడానికి ఎన్నికైనారు. సోవియట్ యూనియన్ ప్రాంతీయ రవాణా అవసరాలకు అనుగుణంగా కొత్త టర్మినల్ ఏరియా అభివృద్ధితో  ఈ విమానాశ్రయం 1980లలో నవీకరించబడింది. 

ఆర్మేనియా 1990లలో సోవియట్ యూనియన్ నుండి విడిపోయి స్వతంత్రదేశంగా ప్రకటించుకున్న తర్వాత సరుకు రవాణా అభివృద్ధి కావడంతో 1998లో ఈ విమానాశ్రయంలో మిలియన్ టన్నుల వార్షిక సామర్థ్యం కల కొత్త కార్గో టర్మినల్ నిర్మాణం జరిగింది. కార్పొరేషన్ అమెరికా అనే అర్జెంటీనా కంపెనీ యాజమాన్యంలో ఉన్న ఆర్మేనియా ఇంటర్నేషనల్ ఎయిర్‌పోర్ట్స్ CJSC అనే సంస్థతో 2001లో విమానాశ్రయం నిర్వహణ కొరకు 30 సంవత్సరాల ఒప్పందం కుదుర్చుకున్నారు. ఆ ఒప్పందం ప్రకారం ఆర్మేనియా ఇంటర్నేషనల్ ఎయిర్‌పోర్ట్స్ CJSC రన్‌వేను, టాక్సీ వేస్‌ను, ర్యాంపును నవీకరించింది. 2006లో క్రొత్త అరైవల్స్ హాల్‌ను ప్రారంభించారు. తరువాత 2011లో డిపార్చర్స్ & అరైవల్స్ టర్మినల్‌ను, 1000 వాహనాలు సామర్థ్యం ఉన్న కార్ పార్కింగ్ సదుపాయాన్ని ఏర్పాటు చేశారు.  2013 జనవరి 30న దుబాయ్, యునైటెడ్ అరబ్ ఎమిరేట్స్‌లో జరిగిన ఎమర్జింగ్ మార్కెట్స్ ఎయిర్‌పోర్ట్స్ అవార్డ్ (EMAA) వేడుకల్లో  జ్వర్ట్నాట్స్ అంతర్జాతీయ విమానాశ్రయానికి "కామన్‌వెల్త్ ఇండిపెండెంట్ స్టేట్స్ (CIS)లో ఉత్తమ ఎయిర్‌పోర్ట్" అవార్డ్ లభించింది.

## విహంగ వీక్షణం
ఈ విమానాశ్రయానికి ఆంటొనొవ్ An-225, బోయింగ్ 747-400, ఎయిర్‌బస్ A380 వంటి విమానాలను నిలిపే సామర్థ్యం ఉంది. ఈ విమానశ్రయపు రన్‌వే రెండవ కేటగరీ ఇన్‌స్ట్రుమెంట్ ల్యాండింగ్ సిస్టంతో అనుసంధానించ బడి ఉంది. దానివల్ల 30 మీటర్ల గరిష్ట పరిమితి, 350 మీటర్ల దృగ్గోచరంతో విమానాలను నడుపవచ్చు.

ఈ విమానాశ్రయంలో కొత్తగా ఫ్లయిట్ ఇన్ఫర్మేషన్ డిస్‌ప్లే సిస్టం (FIDS), బ్యాగేజీల కొరకు ఆటొమేటెడ్, బయోమెట్రిక్ ఐడెంటిఫికేషన్ సిస్టం, చెక్-ఇన్, ప్యాసింజర్ కంట్రొల్, 150 సర్వైలెన్స్ కెమెరాలు వంటి సదుపాయాలను ఏర్పాటు చేశారు. ఈ విమానాశ్రయంలో ప్రవేశానికి ప్రి కంట్రోల్ (వేలిముద్రలు, బోర్డింగ్ పాస్), పాస్‌పోర్ట్ కంట్రోల్, ఎక్స్‌రే కంట్రోల్ అనే మూడంచెల రక్షణ వ్యవస్థను ఏర్పాటు చేశారు.

## విమానాలు వాటి గమ్యస్థానాలు

### కార్గో

## రవాణా, గణాంకాలు

## ఉపరితల రవాణా

టర్మినల్ బయట అనేక రకాలైన టాక్సీ సర్వీసులు ఉన్నాయి. కానీ  జ్వర్ట్నాట్స్ అంతర్జాతీయ విమానాశ్రయం అధికారిక టాక్సీ సర్వీసు ఎయిర్‌పోర్ట్ టాక్సీ పేరుతో నడుపబడుతున్నది. ఈ సర్వీసు విమానాశ్రయం నుండి ఏ వైపుకైనా, అన్ని ప్రదేశాల నుండి విమానాశ్రయానికి ప్రయాణీకులను చేరుస్తుంది.

2017లో ఎయిర్ పోర్టు నుండి యెరెవాన్ డౌన్‌టౌన్‌కు బస్ సర్వీసును ప్రారంభించారు. ఈ సదుపాయం ఉదయం 7 గంటలనుండి రాత్రి 10 గంటల వరకు ప్రతి అరగంటకు, రాత్రి 10 గంటలనుండి ఉదయం 7 గంటల వరకు ప్రతి గంటకు ఒక బస్సు నడుపబడుతుంది.

## ఇవీ చూడండి
* ఆర్మేనియాలో రవాణా వ్యవస్థ
* పూర్వపు యు.ఎస్.ఎస్.ఆర్.లో రద్దీ కలిగిన విమానాశ్రయాల జాబితా

## మూలాలు

## బయటి లింకులు
* Zvartnots International Airport **(అధికారిక వెబ్‌సైట్)**
* General Department of Civil Aviation of Armenia

వర్గం:ఆర్మేనియా విమానాశ్రయాలు
ఆర్మేనియన్ రైల్వే మ్యూజియం

**ఆర్మేనియన్ రైల్వే మ్యూజియం** (అర్మేనియన్:Հայաստանի երկաթուղու թանգարան) ఆర్మేనియా రాజధాని యెరెవాన్ లోని ఒక రైల్వే మ్యూజియం.

31 జూలై 2009 న, రష్యన్ రైల్వేకు చెందిన ఒక ఆర్మేనియన్ రైలు ఆపరేటరు దక్షిణ కాకసస్ రైల్వే సంస్థ ప్రాంతంలో, రైల్వే మ్యూజియాన్ని ప్రారంభించారు. చీఫ్ ఇంజనీరు సెర్గే హరుత్యున్యన్ ప్రకారం ఈ మ్యూజియాన్ని అంతర్జాతీయ రైల్వే దినోత్సవం (2 ఆగస్టు 2009) న ప్రారంభించాలనుకున్నారు.

1986 నుండి ఆర్మేనియన్ రైల్వే చరిత్ర ఈ మ్యూజియంలో సమకూర్చబడింది. ఉన్నాయి. ఇక్కడ ఉన్న 10 ప్యానెల్లలో ఒక్కొక్కటీ ఒక నిర్దిష్ట కాలాన్ని సూచిస్తాయి. ఇక్కడ ఉన్నటువంటి ఒక ప్రదర్శనశాలలో ఆర్మేనియాలోని రైల్వే క్రాసింగ్లు వాటిని నిర్మించిన విధానం, పాత రైళ్ల , ఛాయాచిత్రాలు, పాత, ఆధునిక రైళ్ల, నమూనాలు, రైల్రోడ్ పరికరాలు ఉన్నాయి. వాటిలో కొన్ని పరికరాలను రష్యన్ రైల్వేశాఖ బహుమతిగా ఇచ్చింది. మ్యూజియం దగ్గరలోని ఒక తోటలో అనేక పెద్ద వస్తువులు ఉన్నాయి. 3ա705-46 సంఖ్య కలిగిన 1930వ సంవత్సరపు లోకోమోటివ్, ఒక క్యారేజి (తరువాత కాకసస్ రైల్వే వ్యవస్థ నిర్మాణంపై ఒక గృహ ప్రదర్శనగా మార్చారు) ప్రక్కనే స్టేషనులో ఉన్నాయి. సోవియట్ సమయంలో  ఈ మ్యూజియం పనిచేయలేదు, ఒక చిన్న ప్రాతినిధ్యం మాత్రమే నిలబడి ఉన్న ట్రాక్ లపై జరిగింది.

మ్యూజియం సోమవారం నుండి శుక్రవారం (10:00-17:00) వరకు,   తెరిచి ఉంటుంది. ఇక్కడ ఆర్మేనియా, రష్యాకు చెందిన రైళ్ళు మొదలగునవి ఉన్నాయి.

David of Sasun Yerevan.jpg|యెరెవాన్ రైల్వేస్టేషనులోని ఒక భవనం
Հայաստանի երկաթուղու թանգարան (17).jpg|మ్యూజియం ముఖ ద్వారం
Հայաստանի երկաթուղու թանգարան (15).jpg|ఆర్మేనియాలోని లోని రైల్వేస్టేషన్లు మోడల్లు
Հայաստանի երկաթուղու թանգարան (1).jpg|వర్ధనజొరావర్ (వర్ధన్ — ఒక మిలిటరీ లీడరు)
Հայաստանի երկաթուղու թանգարան (14).jpg|లొకొమోటివ్ మోడలు
Հայաստանի երկաթուղու թանգարան(7).jpg|స్టేషను లోని కొన్ని వస్తువులు
Armenian Railways Museum locomotive Эш705-46 + coach - 2018-05-18 - Andy Mabbett - 12.jpg|లొకొమోటివ్, పెట్టె


## సూచనలు
శంభో శంకర

**శంభో శంకర** 2018  జూన్ 29న విడుదలైన తెలుగు సినిమా. ప్రముఖ హాస్య నటుడు షకలక శంకర్ ఈ చిత్రం ద్వారా కథానాయకుడిగా పరిచయం అయ్యాడు.

## కథ
కడప జిల్లా అంకాలమ్మ పల్లె గ్రామంలో కథ మొదలవుతుంది. ఆ ఊరికి రాబందు లాంటి సర్పంచు అజయ్‌ ఘోష్‌. ఆ  సర్పంచుకు తోడు గా ఓ అవినీతి పోలీసు అధికారి. వీరి ఆగడాలకు అడ్డుకట్ట వేస్తూ ఊరి ప్రజలకు అండగా ఉంటాడు  శంకర్ (షకలక శంకర్)‌. ఇక ఈ కథనంలో ఊర్లో శంకర్‌కి ఒక ప్రేయసి పార్వతి (కారుణ్య చౌదరి). సర్పంచు  కొడుకు మూలంగా చెల్లెల్ని పోగొట్టుకున్న శంకర్‌ ఆ సర్పంచు కొడుకును చంపేస్తాడు. దీంతో ఇద్దరి మధ్య వైరం మొదలవుతుంది. సర్పంచు పెత్తనాన్ని ప‍్రశ్నిస్తూ శంకర్‌ ఊరి ప్రజలకు అండగా నిలబడతాడు. అయితే కథలో సర్పంచు కంటే పెద్దదొంగ ఒకడు ఉంటాడు. అతడికి  శంకర్‌కి మధ్య సంబంధం ఏమిటి? అసలైన ఆ గజదొంగ ఎవరు? అనేది మిగిలిన కథలో భాగం 

## తారాగణం

* షకలక శంకర్
* వెల్లంకి నాగినీడు
* అజయ్ ఘోష్
* కారుణ్య చౌదరి

## సాంకేతికవర్గం

* **సంగీతం** : సాయి కార్తీక్
* **దర్శకత్వం** : ఎన్‌. శ్రీధర్‌
* **నిర్మాత** : రమణా రెడ్డి, సురేశ్ కొండేటి

## మూలాలు

## బయటి లంకెలు

వర్గం:2018 తెలుగు సినిమాలు
హుంద్రు జలపాతం

**హుంద్రు జలపాతం** జార్ఖండ్ రాష్ట్ర రాజధాని రాంచీ జిల్లాలో ఉన్న జలపాతం. రాంచీ సమీపంలోని ప్రసిద్ధ పర్యాటక ప్రదేశాలలో ఒకటైన ఈ జలపాతం, భారతదేశంలోనే 34వ అతిపెద్ద జలపాతంగా గుర్తింపుపొందింది.

## జలపాతం గురించి
ఇది సువర్ణలేఖ నదిలో ఏర్పడిన జలపాతం. 98 మీటర్ల (322 అడుగుల ఎత్తు) ఎత్తు నుండి జాలువారుతున్న ఈ జలపాతం జార్ఖండ్  రాష్ట్రంలోని అత్యంత ఎత్తైన జలపాతాలలో ఒకటి. జలపాతం నుండి నిరంతరంగా నీరు పడటంవల్ల అక్కడి రాళ్ళు వివిధ నిర్మాణాలుగా మారి ఆ ప్రాంతానికి మరింత సౌందర్యాన్ని తెచ్చాయి. వర్షాకాలంలో ఈ జలపాతం సుందరంగా ఉంటూ పర్యాటకులను విశేషంగా ఆకట్టుకుంటుంది. ఇక్కడ స్నానం చేయడంకోసం ఈత కొలను కూడా ఉంది.

## ప్రయాణమార్గం
రాంచీ-పురూలియా రహదారిలో 45 కిలోమీటర్లు (28 మైళ్ళు) దూరంలో, ప్రధాన రహదారి నుండి సుమారు 21 కిలోమీటర్ల (13 మైళ్ళు) దూరంలో ఈ హుంద్రు జలపాతం ఉంది.

## మూలాలు

వర్గం:జలపాతాలు
వర్గం:జార్ఖండ్
కోమిటాస్ మ్యూజియం

అధికారికంగా, **కోమిటాస్ మ్యూజియం-ఇన్స్టిట్యూట్** (అర్మేనియన్: ) ఒక కళ, జీవిత మ్యూజియం. ఇది ఆర్మేనియా రాజధాని యెరెవాన్లో ఉంది. దీనిని ప్రఖ్యాత ఆర్మేనియన్ సంగీత, స్వరకర్త కోమిటాస్ కు అంకితం చేశారు. ఇది షెంగావిత్ జిల్లాలోని కోమిటాస్ పార్కులో ఉన్న పాంథియాన్ పక్కన ఉంది. ఈ మ్యూజియాన్ని జనవరి 2015 న ప్రారంభించారు.

## మ్యూజియం
24 జూలై 2014 న కోమిటాస్ మ్యూజియం-ఇన్స్టిట్యూట్ ను ఒక వాణిజ్య సంస్థగా స్థాపించాలని ఆర్మేనియా ప్రభుత్వం నిర్ణయం తీసుకుంది. దీనిని కోమిటాస్ పార్కులో పాత సంస్కృతి ఇళ్ళు స్థానంలో నిర్మించారు. ఈ నిర్మాణానికి కావలసిన నిధులను "ప్యునిక్", "లుయ్స్" ఫౌండేషన్ల వారు సమకూర్చారు. ఈ ప్రాజెక్టు యొక్క ఆర్కిటెక్టు ఆర్థుర్ మెస్చియన్. ఈ మ్యూజియం-ఇన్స్టిట్యూట్ ను ప్రెసిడెంటు సెర్ఝ్ సర్గస్యాన్, ఆర్మేనియాలోని కాథలిక్స్ కరెకిన్ 2, సిసిలియా లోని కాథలిక్స్ అరాం 1 ఆధ్వర్యంలో అధికారికంగా ప్రారంభించారు.

ఈ మ్యూజియంలో ఒక పెద్ద కచేరీ హాల్, శాశ్వత, తాత్కాలిక ప్రదర్శన మందిరాలు, విభాగాలు, రీసెర్చ్ సెంటరు, మ్యూజిక్ స్టూడియో, లైబ్రరీ, పబ్లిషింగ్ హౌస్ ఉన్నాయి. కోమిటాస్ వర్దాపేట్ యొక్క వ్యక్తిగత వస్తువులను ఈ మ్యూజియంలో చేర్చారు. కోమిటాస్ యొక్క జీవితం, అతని వృత్తి, తన సంగీతం, మత కెరీర్లుతో పాటు తన యొక్క గొప్ప వారసత్వం పరిశోధనలయిన ఆర్మేనియన్ ఫోల్క్ లోరిక్ సంగీతానికి సంబంధించిన వస్తువులను, మ్యూజియంలోని ఎనిమిది విభాగాలలో శాశ్వతంగా ప్రదర్శించారు. ఈ ప్రాజెక్టును కంపోస్ చెసినది వర్ధాన్ కారపెత్యాన్, ఛిత్రకారుడు అల్బెర్టో టార్సెల్లో. ఈ మ్యూజియం నిర్మాణాన్ని అమలు చేసింది ఆర్మేనియా జాతీయ మ్యూజియాల శాఖ.

### ఎగ్జిబిషన్ మందిరాలు
thumb|కోమిటాస్ సంతకం

* మొదటి హాలులో, "క్రోనాలజీ": కోమిటాస్ జీవిత చరిత్రకు అంకితం చేశారు.
* రెండవ హాలులో, "కోమిటాస్ , అతని సమకాలీన": కోమిటాస్ నడచిన విధానాన్ని, శాస్త్రీయ ఆలోచనలు, అతని భాగస్వాముల యొక్క మత విలువలను ఉంచారు.
* మూడవ హాలులో, "కోమిటాస్ ఆలోచనలు".
* నాల్గవ హాలులో, "ఫొల్క్ లోరిక్ రీసెర్చులో కోమిటాస్ రచించినవి".
* ఐదవ హాలులో, "ఒక కంపోజరుగా కోమిటాస్".
* ఆరవ హాలులో, "కోమిటాస్ , కర్మ సంగీతం".
* ఏడవ హాలులో, "కోమిటాస్ యొక్క ప్రదర్శనలు".
* ఎనిమిదవ హాలులో, "కోమిటాస్ వారసత్వం".

## గ్యాలరీ

File:Komitas Museum, Yerevan.jpg|సాధారాణ ఛిత్రం
File:Музей Комитаса 2.jpg|ప్రవేశ ద్వారము
File:Комитас 8.jpg|వెనకవీపు ఛిత్రం
File:Komitas Museum, view 2.JPG|మ్యూజియం అంతర్గత భాగం


## సూచనలు
యెరెవాన్ లో ఉన్న క్రీడాప్రాంగణాలు

**యెరెవాన్** ఆర్మేనియా రాజధాని,, అర్మానీయ యొక్క అతిపెద్ద నగరం. ఇక్కడ అనేక క్రీడా వేదికలు మైదానాలు ఉన్నాయి.

## [[కాల్బంతి|అసోసియేషన్ ఫుట్బాల్]]

### స్టేడియంలలో
యెరెవాన్ లో అనేక స్టేడియాలు ఉన్నవి, వాటిలో క్రమం తప్పకుండా ఆర్మేనియన్ ప్రీమియర్ లీగ్, ఆర్మేనియన్ మొదటి లీగ్ మ్యాచ్లు జరుగుతాయి:

### శిక్షణ కేంద్రాలు
ప్రస్తుతం యెరెవాన్ లో నాలుగు ఫుట్బాల్ శిక్షణ కేంద్రాలు/అకాడమీలు ఉన్నవి:

* ప్యునిక్ ట్రైనింగ్ సెంటర్, ఎఫ్.సి. ప్యునిక్ యాజమాన్యంలో కెంట్రాన్ జిల్లాలో ఉన్నది. ఇక్కడ 3 సహజ-గడ్డితో రెగ్యులర్ తరహా మైదానాలను అలాగే ప్యునిక్ స్టేడియం ఉన్నవి.
* బననాంట్స్ ట్రైనింగ్ సెంటర్, ఎఫ్.సి. బననాంట్స్ యాజమాన్యంలో మల్టియా-సెబష్టియా జిల్లాలో ఉన్నది. ఇక్కడ రెండు సహజ-గడ్డి, ఒక కృత్రిమ టర్ఫ్ రెగ్యులర్ తరహా మైదానాలు అలాగే బననాంట్స్ స్టేడియం ఉన్నవి.
* ఫుట్ బాల్ ఫెడరేషన్ ఆఫ్ ఆర్మేనియా యొక్క సాంకేతిక కేంద్రం-అకాడమీ, అవాన్ జిల్లాలో ఉన్నది. ఇక్కడ ఎనిమిది సహజ-గడ్డి, రెండు కృత్రిమ టర్ఫ్ రెగ్యులర్ తరహా మైదానాలు అలాగే ప్రధాన స్టేడియం ఉన్నవి.
* జూనియర్ క్రీడ ఫుట్బాల్ పాఠశాల, షెంగావిత్ జిల్లాలో ఉన్నది. ఇక్కడ ఒక సహజ-గడ్డి రెగ్యులర్ తరహా పిచ్ ఉంది.

## ఇతర క్రీడలు

### ఇండోర్ స్పోర్ట్స్

* కరెన్ డెమిర్చ్యాన్ ఖంప్లెక్స్
* సెక్స్ క్రీడల అరేనా
* డినామో క్రీడల అరేనా

### టెన్నిస్

* ఇంకోర్ట్ టెన్నిస్ క్లబ్
* అరరాట్ టెన్నిస్ క్లబ్

### ఇతర క్రీడలు

* టిగ్రాన్ పెట్రోస్యాన్ చెస్ హౌస్
* హోవిక్ హాయ్రపెత్యాన్ ఎక్వెస్ట్రియాన్ సెంటరు
* మిరేజ్ ఎక్వెస్ట్రియాన్ సెంటరు
* యెరెవాన్ వెలోడ్రోమ్
* ఇరినా రోడ్నినా ఫిగర్ స్కేటింగ్ సెంటర్
* అరరాట్ వ్యాలీ గోల్ఫ్ క్లబ్
* అరేనా బౌలింగ్, బిలియర్డ్స్ క్లబ్
* *ఒలింపవన్* ఒలింపిక్ శిక్షణ కాంప్లెక్సు
* యెరెవాన్ రాష్ట్ర క్రీడల ఒలింపిక్ రిజర్వ్ కాలేజ్ 
* ఆర్మేనియా క్రీడల యూనియన్

## సూచనలు

వర్గం:ఆర్మేనియా క్రీడా ప్రాంగణాలు
యెరెవాన్ సర్కస్

**యెరెవాన్ సర్కస్** (ఆర్మేనియన్:Երևանի կրկես) 1930లలో ప్రారంభించబడిన స్వంత భవనం కలిగి స్థిరమైన ఒక సర్కస్ కంపెనీ. ఈ సర్కస్ 1962లో ఆధునీకరించబడింది. 2012 సెప్టెంబరులో ఈ భవనాన్ని కూల్చివేశారు. ఈ సర్కస్ 2017 అక్టోబరులో కొత్త భవనంలో పునఃప్రారంభయ్యింది.

 

ఈ సర్కస్ తొలి భవనం 1930లలో పూర్తిగా చెక్కతో నిర్మించడింది. 1939లో దాని స్థానంలో కొత్త భవనం 800 మంది ప్రేక్షకుల సామర్థ్యంతో నిర్మించబడింది. దీనిని *నికోఘయొస్ బునియాటియన్*రూపకల్పన చేశాడు. ఈ భవనం 1962లో వఘర్షక్ బెలుబెకియన్ ప్రాజెక్ట్ పూర్తిగా పునర్నిర్మించింది. దీని సామర్థ్యాన్ని 700 మందికి తగ్గించారు. ఈ భవనంలో తరువాత ఎటువంటి మార్పులు జరుగలేదు.

యెరెవాన్ సర్కస్ 2005 ఆగస్టులో ప్రైవేటీకరణ చేశారు. దీనిని సోస్ పెట్రొస్యాన్ 150 మిలియన్ల ఆర్మేనియన్ డ్రామ్‌ (AMD) లకు ఖరీదు చేశాడు. 2011లో మాస్కోలో నివసిస్తున్న ఆర్మేనియన్ వ్యాపారవేత్త శ్యాంవెల్ కరపెత్యన్ ఈ సర్కస్ అభివృద్ధికి తన సంస్థ తషిర్ గ్రూపు తరఫున 10 మిలియన్ డాలర్లను పెట్టుబడి పెట్టనున్నట్లు వెల్లడించాడు.

2011 ఆగస్టు నెలలో తషిర్ గ్రూప్ మరమ్మత్తు పనులను ప్రారంభించింది. తరువాత ఈ భవనం ఆధునీకరణకు అనుకూలంగా లేదని పూర్తిగా కూల్చివేసి దాని స్థానంలో కొత్త భవంతిని నిర్మించాలని నిర్ణయించుకుంది. ఈ సర్కస్ బిల్డింగ్ పైకప్పును 2012 జూలై 21న కూల్చివేశారు. కొన్ని నెలల తర్వాత్ 2012 సెప్టెంబరు 8న మొత్తం భవనాన్ని కూల్చివేశారు ఈ కూల్చివేత కార్యక్రమాన్ని ఆర్మేనియా దేశపు అత్యవసర పరిస్థితుల మంత్రిత్వశాఖ పర్యవేక్షించింది.

పునర్నిర్మాణం సందర్భంగా ఈ సర్కస్ జంతువులను తాత్కాలికంగా యెరెవాన్ జూకు తరలించారు.

కొత్త సర్కస్ భవనంలో 1,700 నుండి 2,000 మంది ప్రేక్షకులు ఒకే సారి సర్కస్‌ను చూడవచ్చు. ఈ సర్కస్ క్రింద అండర్‌గ్రౌండ్ పార్కింగ్‌ను నిర్మించారు. 2014లో ఈ భవనం నిర్మాణం పూర్తి అయ్యింది.

## ప్రజాకర్షక సంస్కృతిలో
హెన్రిక్ మాల్యన్ అనే ఆర్మేనియన్ దర్శకుడు 1963లో తీసిన *రోడ్ టు ద స్టేజ్* అనే సోవియట్ సినిమాలో అనేక దృశ్యాలలో ఈ సర్కస్‌ను చిత్రీకరించారు. ఈ సర్కస్‌కు చెందిన ప్రముఖ ఆర్మేనియన్ విదూషకుడు లియోనిద్ యెంగిబరోవ్ ఈ సినిమాలో నటించాడు.

## మూలాలు

వర్గం:ఆర్మేనియా లోని పర్యాటక ప్రదేశాలు
ఎ.ఆర్.ఎఫ్ చరిత్ర మ్యూజియం

**ఆర్మేనియన్ రివల్యూషనరీ ఫెడరేషన్ హిస్టరీ మ్యూజియం** (అర్మేనియన్:Հ. Յ. Դաշնակցութեան պատմութեան թանգարան հիմնադրամ) ఆర్మేనియా రాజధాని యెరెవాన్ లో ఒక మ్యూజియం. ఇక్కడ ఫస్ట్ రిపబ్లిక్ ఆఫ్ ఆర్మేనియా, ఎ.ఆర్.ఎఫ్ కు చెందిన ముఖ్యమైన వ్యక్తుల చరిత్రను ప్రదర్శించారు.

ఈ మ్యూజియాన్ని 1946లో పారిన్, ఫ్రాన్సులో ప్రారంభించారు, అనంతరం దాదాపుగా 3000 కళాఖండాలను ఇక్కడ భద్రపరిచారు. దీనిని యెరెవాన్లో 2007 జూలై 13 న అధికారిక వేడుకలలో క్రిస్టఫోర్ మికేలియన్ సెంటరు వద్ద ప్రారంభించారు. ఇది దషాంక్ నాయకులైన హ్రాంత్ మర్కారియన్, ఇతరులు పర్యవేక్షనలో ప్రారంభమైనది. అంతర్జాతీయ సామ్యవాద అధ్యక్షుడు లూయిస్ అయల కూడా ప్రారంభసమయంలో సందర్శించి, ఈ చారిత్రక మ్యూజియాన్ని ప్రారంభించడం ఎ.ఆర్.ఎఫ్ చరిత్రలో ఒక ముఖ్యమైన మలుపుగా పేర్కొన్నారు.

ఈ మ్యూజియంలో ప్రభుత్వం పత్రాలు, స్టాంపులు, ఇతర కళాకృతులను ప్రదర్శిస్తారు. 1918 నుండి 1920 వరకు ఇక్కడ ప్రదర్శించిన వస్తువులను డెమొక్రాటిక్ రిపబ్లిక్ ఆఫ్ అర్మేనియా కు అంకితం చేశారు. ఇక్కడ 1919లో వేర్సైల్లెస్ ఒప్పందం పై అర్మేనియా జారీ చేసిన అధికారిక పత్రాలు, రెపబ్లిక్ ప్రధాన మంత్రుల యొక్క వ్యక్తిగత ప్రభావాలు; హామో ఒహంజన్యన్, అలెగ్జాండర్ ఖతిస్యాన్, సైమన్ వ్రాట్సియన్, హోవ్హాన్నెస్ ఖత్చాజ్నౌని మొదలగున వారివి. జనరల్ ఆంధ్రానిక్ ఒజన్యాన్, ద్రస్తామాట్ కనయన్ ల యొక్క వ్యక్తిగత సమాచారాలను కూడా భద్రపరిచారు.

జెనోసైడ్ మ్యూజియం, ఇన్స్టిట్యూట్ డైరెక్టరు హైక్ డెమొయాన్ సేకరించినవి ఇక్కడ ఉంచిన మొదటి ప్రదర్శనలు, వాటిని ఎంతో గొప్ప వాటిగా ఆర్మేనియా చరిత్రలో "అత్యంత నాటకీయ" సేకరణగా పరిగణిస్తారు.

## మూలాలు

వర్గం:చరిత్ర
ఆరా సర్గస్యాన్, హకోబ్ కొజొయాన్ మ్యూజియం

**అరా సర్గస్యాన్, హకోబ్ కొజొయాన్ సంగ్రహాలయం** (అర్మేనియన్:Արա Սարգսյանի և Հակոբ Կոջոյանի տուն-թանգարան) గృహ సంగ్రహాలయం, 1934లో సంగ్రహాలయం స్థాపన వరకు అర సర్గస్యాన్, హకిబో కొజొయాన్ నివసించిన  గృహం.

ఈ సంగ్రహాలయం అర్మేనియాలోని సాంస్కృతిక వారసత్వం స్మారక చిహ్నలలో ఒకటి.

## చరిత్ర
అరా సర్గయాన్, హకోబ్ కొజోయాన్ మ్యూజియాన్ని ఆర్మేనియా జాతీయ గేలరీకు ఒక శాఖగా 1973వ సంవత్సరంలో యెరెవాన్ లో స్థాపించారు. యు.ఎస్.ఎస్.ఆర్ యొక్క డిక్రీ కౌన్సిల్ మంత్రులు 1970 మే 25 న దీనికి పునాది వేశారు.

ఈ మ్యూజియాన్ని 1934 లో నిర్మించేవరకు అర సర్గసియాన్, హకోబ్ కొజొయాన్ కలిసి ఇక్కడి నుండి నివసిస్తూ పనిచేశేవారు.

ఈ రెండు అంతస్తుల సంగ్రహాలయం యెరెవాన్ నగరమధ్యలో ఉంది. ఇక్కడే ఆర్మేనియాకు చెందిన ఇద్దరు గొప్ప ఫైన్ ఆర్ట్స్ గురువులు, శిల్పి అర సర్గస్యాన్ (1902-1969), చిత్రకారుడు హకోబ్ కొజొయాన్ (1883-1959) కొన్ని దశాబ్దాల పాటు నివసించారు. 1973 లో వారసులు ఆ ఇంటిని రాష్టృ ప్రభుత్వానికి అందజేయగా వారు దానిని అర్మేనియా జాతీయ గ్యాలరీ యొక్క శాఖగా అక్కడ ఒక మ్యూజియాన్ని నిర్మించారు.

## కలెక్షన్స్
ఈ ఇంటి-సంగ్రహాలయంలోని సేకరణలో మ్యూజియానికి, ఆ కళాకారులకు చెందిన వస్తువులు ఉన్నవి.

అర సర్గస్యాన్ యొక్క కుటుంభం సేకరణలు, తాను విద్యార్థిగా ఉన్నప్పటి ఛిత్రాలు,, బహుమతిగా వచ్చిన వస్తువులు, అలాగే ఆ కళాకారుని రంగస్థల రూపకల్పనలు, గ్రాఫికల్ వర్కులను ఇక్కడ భద్రపరిచారు.

హకోబ్ కొజొయాన్ యొక్క శిల్పాలను భవనంలోని రెండవ అంతస్తులో ప్రదర్శించారు. అక్కడ అతని హస్తకళలు, వ్యక్తిగత వస్తువులు ఉన్నాయి. కొన్ని శిల్పాలను నేషనల్ గ్యాలరీ ఆఫ్ ఆర్మేనియా అందించిన నిధుల నుండి సమకూర్చారు, మిగతావి ఆ కళాకారుని వారసులు బహుమతిగా ఇచ్చారు.

## గ్యాలరీ

Հակոբ Կոջոյանի և Արա Սարգսյանի տուն-թանգարան (20).JPG|
Հակոբ Կոջոյանի և Արա Սարգսյանի տուն-թանգարան.JPG|
Արա Սարգսյանի աշխատասենյակը.jpg|అర సర్గస్యాన్ యొక్క గది
Հակոբ Կոջոյանի աշխատասենյակը.jpg|హకోబ్ కొజొయాన్ యొక్క గది
Հակոբ Կոջոյանի և Արա Սարգսյանի տուն-թանգարան (17).JPG|
Հակոբ Կոջոյանի և Արա Սարգսյանի տուն-թանգարան (21).JPG|
Հերոսիմա 1.jpg|


## సూచనలు
గెటల్సుడ్ ఆనకట్ట

**గెటల్సుడ్ ఆనకట్ట** జార్ఖండ్ రాష్ట్ర రాజధాని రాంచీజిల్లాలోని ఒర్మాంజీలో ఉన్న సువర్ణలేఖ నదిపై నిర్మించిన ఆనకట్ట. 1971లో ప్రారంభించబడిన ఈ ఆనకట్ట రాంచీ, రాంగడ్ జిల్లాలలోని ప్రజలకు ఒక ప్రసిద్ధ విహారయాత్ర స్థలంగా మారింది. రుక్కా ప్రాంతంలోని స్థానిక ప్రజలకు చిన్నస్థాయి మత్స్య సేకరణకు ఉపయోగపడుతుంది. రాంచి వాసుల తాగునీటి అవసరాలు తీర్చడమే ఈ ఆనకట్ట యొక్క ప్రధాన లక్ష్యం. అంతే కాకుండా, పారిశ్రామిక అవసరాలకోసం, విద్యుత్తును ఉత్పత్తి చేయడానికి కూడా ఈ ఆనకట్ట ఉపయోగపడుతుంది.

## ప్రదేశం
చోటా నాగపూర్ పీఠభూమి యొక్క ఈశాన్య సరిహద్దులో ఉన్న ఈ ఆనకట్ట, రుక్కా బ్లాకులో ఉండడం వల్ల దీనిని రుక్కా ఆనకట్ట అని కూడా పిలుస్తారు. ఇది రాంచీ నుండి 35 కిలోమీటర్ల దూరంలో, రాంగఢ్ నుండి 30 కిలోమీటర్ల దూరంలో ఉంది.

## ముఖ్యాంశాలు
717 కి.మీ.ల పరీవాహక ప్రదేశంతో ఉన్న ఈ ఆనకట్ట 1,954 అడుగుల పూర్తి రిజర్వాయర్ స్థాయిని కలిగి ఉంది. తాగునీటి అవసరాలకు తగినంత నీరు రాగానే ఇక్కడ విద్యుత్తు ఉత్పత్తి నిలిపివేయబడుతుంది. వివిధ పండుగలరోజున రాంచీ, రాంఘర్ ప్రజలు ఇక్కడి వేడుకలను జరుపుకుంటారు. దీని చుట్టుపక్కల అనేక విహార ప్రాంతాలు ఉన్నాయి.

## మూలాలు

వర్గం:ఆనకట్టలు
వర్గం:జార్ఖండ్ ఆనకట్టలు
గాట్‌ఫ్రైడ్ విల్‌హెల్మ్ లెబ్నిజ్

**గాట్ఫ్రైడ్ విల్హెమ్ (వాన్) లిబ్నిజ్** (/ laɪbnɪts /; [5] జర్మన్: [ɡɔtfʁiːt vɪlhɛlm fɔn laɪbnɪts] [లేదా] [laɪpnɪts]; [7] ఫ్రెంచ్: గోడ్ఫ్రోయ్ గిల్లాయ లీబ్నిట్జ్ ( 1646 జూలై 1  - 1716 నవంబరు 14 )  జర్మనీ దేశానికి చెండిన గణిత శాస్త్రవేత్త, తత్వవేత్త.  సర్ ఇజాక్ న్యూటన్ సృష్టించిన కలన గణిత శాస్త్రాన్ని అభివృద్ధి చేశాడు. ఈయన 1685 లో ఒక పిన్వీల్ కాలిక్యులేటర్ను, లిబ్నిజ్ చక్రాన్ని కనిపెట్టాడు. ఇవి గణిత శాస్త్రంలో   మొట్టమొదట ఉత్పత్తి చేసిన యాంత్రిక  గణన యంత్రాలు.  కంప్యూటర్ పరిజ్ఞానంలో బైనరి సంఖ్యను అభివృద్ధి చేశాడు.

## ఇవి కూడా చూడండి

* నికోలస్ ఐ బెర్నౌలీ

## మూలాలు

వర్గం:1646 జననాలు
వర్గం:1716 మరణాలు
బిర్సా వ్యవసాయ విశ్వవిద్యాలయం

**బిర్సా వ్యవసాయ విశ్వవిద్యాలయం** (**Birsa Agricultural University**) జార్ఖండ్ రాష్ట్రం రాంచీ జిల్లా కన్కేలో ఉన్న విశ్వవిద్యాలయం. భారతదేశ మాజీ ప్రధానమంత్రి ఇందిరా గాంధీ చే 1981, జూన్ 26న అధికారికంగా ప్రారంభించబడింది.

## వివరాలు
సాంకేతికతను ఉపయోగించుకొని బీహార్, జార్ఖండ్ రాష్ట్రాలలోని వ్యవసాయం, పశు, అటవీ సంపదను అభివృద్ధి చేయడం ఈ విశ్వవిద్యాలయం ప్రధాన లక్ష్యం. అంతేకాకుండా, గిరిజన, ఇతర వెనుకబడిన తరగతుల వారి ఆర్థికాభివృద్ధికి కావలసిన కార్యకలాపాలను విద్య, పరిశోధనల ద్వారా నిర్వహిస్తున్నది.

## ప్రాంగణం
రాంచీ - పట్రారు రోడ్డులో ఆధునిక ప్రాంగణంతో ఉన్న ఈ విశ్వవిద్యాలయం బిర్సా ముండా విమానాశ్రయం నుండి 17 కిలోమీటర్ల దూరంలో, రాంచీ రైల్వేస్టేషన్ నుండి 13 కిలోమీటర్ల దూరంలో ఉంది. ఇందులో తొమ్మిది బాలుర, ఐదు బాలికల హాస్టళ్లు ఉన్నాయి.

## విభాగాలు
* వ్యవసాయ విభాగం
* పశు సంవర్థక విభాగం
* అటవీ విభాగం
* బయో-టెక్నాలజీ కళాశాల

## మూలాలు

## బాహ్య లింకులు
* అధికారిక వెబ్ సైట్

వర్గం:విశ్వవిద్యాలయాలు
వర్గం:జార్ఖండ్
వర్గం:1981 స్థాపితాలు
రిపబ్లిక్ స్క్వేర్, యెరవాన్

**రిపబ్లిక్ స్క్వేర్** (ఆర్మేనియన్:Հանրապետության հրապարակ)ఆర్మేనియా దేశపు రాజధాని అయిన యెరెవాన్ నగరంలోని ఒక ప్రధాన కూడలి. ఇందులో రెండు విభాగాలు ఉన్నాయి: ఒక ఓవల్ రౌండ్అబౌట్, ఒక ఫేపెజాయిడ్-ఆకారపు విభాగం, ఇది సంగీత ఫౌంటైన్ల పూల్ని కలిగి ఉంటుంది. ఈ స్క్వేర్ చుట్టూ పింక్, పసుపు టఫ్ లో నిర్మించిన ఐదు ప్రధాన భవనాలు నియోక్లాసికల్ శైలిలో ఆర్మేనియన్ మూలాంశాలను విస్తృతంగా గుర్తుచేస్తాయి ఈ నిర్మాణ సమ్మేళనంలో ప్రభుత్వ గృహం, చరిత్ర సంగ్రహాలయం, నేషనల్ గ్యాలరీ, ఆర్మేనియా మారియట్ హోటల్, విదేశీ వ్యవహారాల శాఖ, రవాణా శాఖ, సమాచార మంత్రిత్వ శాఖలు ఉన్నాయి. ఈ స్క్వేర్ నిజానికి అలెగ్జాండర్ టమానియన్ చేత 1924 లో రూపొందించబడింది. అనేక భవనాల నిర్మాణాన్ని 1950 నాటికి పూర్తి చేశారు; చివరి భవనం నేషనల్ గేలరీ -1977 లో పూర్తయింది.

సోవియట్ కాలంలో దీనిని లెనిన్ స్క్వేర్ అని పిలిచారు, వ్లాదిమిర్ లెనిన్ విగ్రహాన్ని ఈ స్క్వేర్ ను ఉంచారు, ఇక్కడ ఒక సంవత్సరంలోనే సైనిక దండయాత్రలు రెండుసార్లు (నిజానికి మూడుసార్లు) జరిగాయి. అర్మేనియా స్వాతంత్ర్యం తరువాత లెనిన్ విగ్రహాన్ని తీసివేయడంతో స్క్వేర్ పేరు మార్చబడింది. అర్మేనియా స్వాతంత్ర్యం తరువాత లెనిన్ విగ్రహాన్ని తీసివేయడంతో స్క్వేర్ పేరు మార్చబడింది. ఇది యెరెవాన్ లోని "ఆకర్షణీయమైన నిర్మాణం", నగరం యొక్క "అత్యద్భుతమైన శిల్ప శైలి" గా వర్ణించబడింది. ప్రయాణాల రచయిత డీర్డ్రే హోల్డింగ్ "ఇది ఖచ్చితంగా 20 వ శతాబ్దంలో ప్రపంచంలో ఎక్కడా సృష్టించబడని అత్యుత్తమ సెంట్రల్ స్క్వేర్స్ లో ఒకటి" అని సూచించారు. అర్మేనియా నగరం యొక్క "అత్యంత ముఖ్యమైన పౌర ప్రదేశం" గా దీనిని పేర్కొంటారు, రిపబ్లిక్ స్క్వేర్ 2018 వెల్వెట్ విప్లవం సమయంలో ప్రదర్శనలు ప్రధాన ప్రదేశం.

## ఆర్కిటెక్చర్

ఈ స్క్వేర్లో రెండు విభాగాలు ఉన్నాయి. మధ్యలో ఒక రాయి నమూనా ఉన్న ఓవల్ రౌండ్అబౌట్, పైవైపు నుండి ఒక సాంప్రదాయిక ఆర్మేనియన్ రగ్గ లాగా ఉంటుంది. చరిత్ర సంగ్రహాలయం, నేషనల్ గ్యాలరీ ముందు సంగీత ఫౌంటెన్ కలిగి ఉన్న ట్రెపజాయిడ్-ఆకారపు విభాగం. చతురస్రాకారంలో ఉన్న భవనాలు గులాబీ, పసుపు టఫ్ రాళ్ళతో తయారు చేయబడ్డాయి, ఇవి బసాల్ట్లతో తయారు చేయబడిన గ్రౌండ్ యాంకర్లతో బలపడినవి.

## చరిత్ర
thumb|1916 లో  యెరెవాన్ ప్రధాన స్క్వేర్ యొక్క చిత్రం
శతాబ్దాలుగా దీని యొక్క స్థానాంలో భిన్నమైన నిష్పత్తులు కలిగిన స్క్వేర్ ఉన్నది. 2003 లో ఈ స్క్వేర్ పునర్నిర్మించబడింది, ఇక్కడ విస్తృతమైన త్రవ్వకాలు జరిగాయి. 18 వ -19 వ శతాబ్దాల ఇక్కడి పాత పొర-బయటపడింది. సోవియట్ కాలం లోని స్క్వేర్ 1906-11 యెజెన్ యెక్క సాధారణ ప్రణాళికలో బోరిస్ మెహ్రబ్యన్ (మెగ్రాబ్రోవ్) చేత రూపొందించబడింది.

ప్రస్తుతం ఉన్న స్క్వేర్ ను అలెగ్జాండర్ టమేనియన్ తన 1924 యెరెవాన్ సాధారణ ప్రణాళికలో రూపొందించారు. ప్రభుత్వ భవనం ప్రారంభమైనప్పుడు 1926 లో ఈ స్క్వేర్ నిర్మాణం ప్రారంభమైంది. 1950 ల వరకు మిగిలిన ఐదు భవనాలు నిర్మించబడ్డాయి, చివరికి 1977 లో జాతీయ గ్యాలరీని నిర్మించారు. సోవియట్ నాయకుడు వ్లాదిమిర్ లెనిన్ కోసం లెనిన్ స్క్వేర్ (లెనిని హ్రాప్రాక్) అనే పేరు పెట్టారు, అతని విగ్రహం 1940 లో స్క్వేర్లో నిర్మించబడింది, ఆర్మేనియా స్వాతంత్రానికి ముందు 1991 లో విచ్ఛిన్నం చేయబడింది.

## మూలాలు

### గ్రంథసూచి
*
*
*

## బయటి లింకులు
*Republic Square WebCam
సెర్గై పరజనోవ్ సంగ్రహాలయం

thumb|సంగ్రహాలయం లోపలి భాగం
**సెర్గై పరజనోవ్ సంగ్రహాలయం** (అర్మేనియన్:Սերգեյ Փարաջանովի թանգարան), సోవియట్ ఆర్మేనియన్ డైరెక్టరు, కళాకారుడు సెర్గై పరజనోవ్ కు నివాళిగా నిర్మించారు. ఇది ఆర్మేనియా రాజధాని యెరెవాన్ లోని ముఖ్యమైన సంగ్రహాలయాలలో ఒకటి. ఇది పరజనోవ్ యొక్క విభిన్న కళాత్మక, సాహిత్య వారసత్వాన్ని సూచిస్తుంది.

## చరిత్ర
ఈ సంగ్రహాలయాన్ని 1988లో పరజనోవ్ యెరెవాన్ కు తరలివచ్చినప్పుడు కనుగొన్నారు. పరజనోవ్ స్వయంగా (యెరెవాన్ లోని డ్జోరగ్యుగ్ ఎథ్నోగ్రాఫిక్ సెంటరు) స్థాలాన్ని సంగ్రహాలయ ప్రాజెక్టు నిర్మాణ ప్రదేశంగా ఎంచుకున్నాడు. 1988లో సంభవించిన ఆర్మేనియన్ భూకంపం, సామాజిక-ఆర్థిక సమస్యల వలన, ఈ సంగ్రహాలయాన్ని జూన్ 1991లో పరజనోవ్ మరణానంతరం ప్రారంభించారు.

ఈ సంగ్రహాలయం యొక్క వ్యవస్థాపక డైరెక్టరు జవెన్ సర్గస్యాన్. ఈ సంగ్రహాలయం యెరెవాన్ లోని సాంస్కృతిక కేంద్రాలలో ఒకటి. ఇక్కడ ఉన్న ప్రదర్శనలు, ప్రచురణలు, గౌరవ విందులు ( యెరెవాన్ అంతర్జాతీయ ఫిల్మ్ ఫెస్టివల్ అతిథుల వార్షిక సమావేశాలు). పాలో కోయెల్హో, విమ్ వెండెర్స్, మిఖాయిల్ వర్టనోవ్, టోనినో గుయెర్ర, ఎంరికా ఆంటోనియాని, ఆటమ్ ఎగోయాన్, నికితా మిఖల్కోవ్, వ్లాదిమిర్ పుతిన్, అలెగ్జాండర్ లుకాషెంకొ, యెవ్గెని యెవ్తిషంకో, ఆర్నాల్డ్ రూటెల్, హోల్డింగ్స్ అడాంకుస్, టర్జా హలోనెన్, డొనాల్డ్ నూత్, అనేకమంది ప్రసిద్ధ  చెందిన వ్యక్తులు ఈ మ్యూజియాన్ని సందర్శించారు.

## ప్రదర్శన
ఈ సంగ్రహాలయ భవనం సాంప్రదాయ కాకేసియన్-శైలిలో ఉండి రెండు అంతస్తులలో ఉంటుంది. 1,400 ప్రదర్శనలో కూడిన ఈ సంగ్రహాలయంలో, కోల్లెజ్, అస్సెంబ్లేగ్స్, చిత్రలేఖనాలు, బొమ్మలు, టోపీలు ఉన్నాయి. ఇక్కడ బయట ప్రచురింపబడని నాటకాలను, లిబ్రెట్టోలను, పరజనోవ్ కారాగారంలో ఉన్నప్పుడు రూపొందించిన అనేక కళాఖండాలు ప్రదర్శిస్తారు. ఇక్కడ రెండు పునర్ణిర్మించిన మెమోరియల్ గదులు, నిజమైన పోస్టర్లు, పండుగ బహుమతులు, ఫెడెరికో ఫెలినీ, లిల్యా బ్రిక్, ఆండ్రీ టార్కోవ్స్కీ, మిఖాయిల్ వర్టనోవ్, యూరి నికులిన్ లు సంతకాలు పెట్టిన ఉత్తరాలు, ప్రసిద్ధ సందర్శకులు టోనినో గుయెర్ర, వ్లాదిమిర్ పుతిన్,  "ఎ నైట్ ఎట్ పరగనోవ్ మ్యూజియం" చిత్ర రచయిత రోమన్ బలయాన్ బహుకరించిన బహుమతులు. సంగ్రహాలయంలో పరజనోవ్ యొక్క కళ, వైభవ సూత్రాలు ఉపయోగిస్తారు.

ఈ సంగ్రహాలయంలో దాదాపుగా 50 ప్రదర్శనలు నిర్వహించారు. వాటిలో కన్నెస్, ఏథెన్స్, టోక్యో, మాస్కో, రోమ్, టెహ్రాన్, హాలీవుడ్ మొదలగునవి.

"ఆర్మేనియాను మళ్ళీ కనిపెట్టు" అనే పుస్తకం ప్రకారం, "యెరెవాన్ లోని గొప్ప సంగ్రహాలయం చిన్నది, వ్యక్తిగతమైనది, ఇది సోవియంట్ ఛిత్రనిర్మాత సెర్గై పరజనోవ్ యొక్క గృహం", అని అన్నారు.

## మ్యూజియం గురించి వ్యాఖ్యలు
"సెర్గై పరజనోవ్ సంగ్రహాలయంలో ఏ ప్రపంచమైనా దాగుందా? అతని కళాఖండాల యొక్క సంగ్రహాలయం - అతని గ్రాఫిక్కులు, బొమ్మలు, కలాజులు, ఫోటోలు, 23 ఛిత్రాలు, ప్రపంచానికి తెలియని లిబ్రెట్టోలు, సినిమాలు, థియేటర్లు ఉన్నవి....ఇది నగరానికి ఎంతో గర్వకారణం. నాకు తెలిసి త్వరలో పరజనోవ్ యొక్క రచనలను పుస్తకాలలో ప్రచూరిస్తారు అంతే కాకుండా అటువంటి సంగ్రహాలయం ఉన్నటువంటి నగరం యెరెవాన్ అవుతుంది." అని మిఖైల్ వార్తనోవ్ 1985లో అన్నారు.

## సూచనలు

## బయటి లింకులు

* పరజనోవ్ సంగ్రహాలయం
* సెర్గై పరజనోవ్ సంగ్రహాలయం
* సెర్గై పరజనోవ్ సంగ్రహాలయం రివ్యూ

వర్గం:ఆర్మేనియా సంగ్రహాలయాలు
పరోన్యాన్ హాస్య సంగీత థియేటరు

అధికారికంగా **హకోబ్ పరోన్యాన్ రాష్ట్ర సంగీత హాస్య థియేటరు**, యెరెవాన్ రాజధాని ఆర్మేనియా లోని ప్రముఖ థియేటర్లులో ఒకటి, దీనిని 1941వ సంవత్సరంలో ప్రారంభించారు. ఇది కెంట్రాన్ జిల్లాలో రిపబ్లిక్ స్క్వేర్ సమీపంలోని వజ్గెన్ సర్గస్యాన్ వీధిపై ఉన్న. దీనిని పశ్చిమ ఆర్మేనియాలోని ప్రఖ్యాత సెటైరిస్త్ హగోప్ బరొనియన్ (తూర్పు ఆర్మేనియాలో హకోబ్ పరోన్యన్ గా ఉచ్చారిస్తారు).

## చరిత్ర
thumb|థియేటరు ప్రవేశ గోడపై కర్ప్ ఖచావంక్యన్ కు అంకితం చేసిన ఫలకం
ఈ థియేటరును 1942 జూన్ 22లో ప్రారంభించారు. ఇక్కడి మొదటి కళాత్మక దర్శకుడు షారా తల్యాన్. అనేక ప్రసిద్ధ వ్యక్తులు ఈ థియేటరులో పనిచేశారు, వారిలో అర్తెమీ అయ్వజ్యన్, వర్ధన్ అజేమియన్, మైకేల్ అరుత్చియన్, కర్ప్ ఖచ్వంక్యన్, స్వెత్లానా గ్రిగోర్యన్, ఆర్మెన్ ఎల్బక్యన్, యెర్వాండ్ గజంచ్యాన్ కూడా ఉన్నరు.

 ఈ సంగీత హాస్య థియేటరు ఆర్మేనియా, జార్జియా, ఇరాన్, ఇంగ్లాండ్, సమ్యుక్త రాష్ట్రాలలో జరిగిన అంతర్జాతీయ థియేటరు పండుగలలో పాల్గొన్నారు.

ఫిబ్రవరి 2009, ఉత్తమ ఆర్మేనియన్ ప్రదర్శన అవార్డు *అర్తవాడ్ ను 2009* పండగలో యెరెవాండ్ గజంచ్యాన్ కు ఇవ్వబడింది, అతను ఈ థియేటరుకు కళాత్మక డైరెక్టర్ 1993 నుండి పనిచేస్తున్నారు.

## ఇవి కూడా చూడండి
thumb|భవన ప్రవేశద్వారం

## సూచనలు

## బయటి లింకులు

* అధికారిక సైటు

వర్గం:ఆర్మేనియా  థియేటర్లు
డప్పు ప్రకాశ్

thumb|డప్పు ప్రకాశ్
**డప్పు ప్రకాశ్‌** నక్సలైటు ఉద్యమ కళాకారుడు, ప్రజా గాయకుడు. అతను ‘పల్లె పల్లెన దళిత కోయిల’ అంటూ కలేకూరి ప్రసాద్‌ గీతాలకు తన గొంతుతో జీవం పోస్తూ ప్రజలను చైతన్యవంతుల్ని చేసిన కళాకారుడు.
## జీవిత విశేషాలు

ప్రకాశ్‌ స్వస్థలం తెలంగాణలోని కొత్తగూడెం. ప్రకాశ్‌ అసలు పేరు నలుగోలు శ్రీనివాసరావు. 1985లో నక్సలైట్‌ ఉద్యమం కోసం కృష్ణా జిల్లాకు వెళ్లాడు. ప్రజా గాయకుడు గద్దర్‌ పాల్గొన్న సభలో ఆయనతో కలసి పాట పాడాలనుకున్నాడు. కానీ ఆయన తనను వేదిక నుంచి దించేయటంతో అవమాన భారంతో రగిలిపోయాడు. ఆ కసితో కుమారక్క నుంచి ఒగ్గుకథలు, డప్పు రమేశ్‌ను చూసి డప్పు వాయించటం నేర్చుకున్నాడు. దళితులపై ఎక్కడ ఘోరం జరిగిందని తెలిసినా ప్రత్యక్షమైపోయి.. తన పాట, డప్పుతో ప్రజల్ని చైతన్యవంతం చేసేవాడు. ఈ క్రమంలో కారంచేడు, చుండూరు సహా ఉమ్మడి ఆంధ్రప్రదేశ్ లో డప్పు ప్రకాశ్‌గా పేరు సంపాదించాడు.

2017 ఏప్రిల్ 1 న ఏపీలోని గుంటూరు జిల్లా తెనాలిలోని ఓ దుకాణం మెట్లపై ఆదివారం ప్రకాశ్‌ విగతజీవిగా పడి ఉండటాన్ని గుర్తించిన స్థానికులు గుర్తించారు.

## మూలాలు

## ఇతర లింకులు
*
* 
* 
వర్గం:దళిత ఉద్యమకారులు
వర్గం:2017 మరణాలు
అరం కచ్చాతూరియన్ గృహ సంగ్రహాలయం

అరం కచ్చాతూరియన్ గృహ సంగ్రహాలయం (అర్మేనియన్:Արամ Խաչատրյանի տուն-թանգարան)  1982వ సంవత్సరంలో ఆర్మేనియా రాజధాని యెరెవాన్ లో ప్రారంభమైంది. దీనిని ఆర్మేనియా స్వరకర్త, కళాకారుడు,  అంకితం ప్రదర్శన అర్మేనియన్ స్వరకర్త యొక్క వ్యక్తిగత కళాఖండాలు, అలాగే సృజనాత్మక అధ్యయన పరిశోధకుడైన అరం కచ్చాతూరియన్ కు అంకితం చేశారు.
ఈ సంగ్రహాలయాన్ని నిర్మించాలనే ఆలోచన 1970వ సంవత్సరంలో వచ్చించి, ఈ డిజైనులో స్వయంగా కచ్చాతూరియన్ పాల్గొన్నారు. ఈ స్వరకర్త తన మాన్యుస్క్రిప్ట్స్, ఉత్తరాలు, పియానో, వివిధ వస్తువులను, వ్యక్తిగత బహుమతులు ఒక సంస్థకు స్వచ్ఛందంగా ఇచ్చారు. ఈ కట్టడాన్ని కచ్చాతూరియన్ యెరెవాన్ వచ్చినప్పుడు నివసించే ఇంటిని విస్తరించి నిర్మించారు. దీనిని ఆర్కిటెక్టు అడ్వార్డ్ అల్తున్యన్  ఒక  సంగ్రహాలయంగా  తీర్చిదిద్దారు. దీని వ్యవస్థాపక డైరెక్టరు గొహార్ హారుతున్యన్,  చాకచెక్యంతో వివిధ స్పాన్సర్లు, లబ్ధిదారులు మద్ధతుతో ఈ కట్టడాన్ని కచ్చాతూరియన్ సంబంధించిన కళాకండాలతో పూర్తి చేయగలిగారు. ఈనాడు ఆర్మైన్ గ్రిగోర్యాన్ యొక్క డైరెక్టర్షిప్పులో సంగ్రహాలయం ఎంతో అభివృద్ధి చెందుతుంది.

ఈ బహుల-అంతస్తుల భవనంలో ఒక ఆకర్షించే కాంసర్టు హాలు (దీనిలో కాంసర్టు-గ్రాండ్ బెచ్స్టైన్ పియానో)  లోనే సాధారణ సంగీత  కచేరీలు జరిగేవి. ఇక్కడ ఒక పెద్ద సీ.డిల సేకరణ,  వైలిన్లను రెపేరుచేసి,  తయారు చేసే వ్యవస్థ ఉన్నవి. ఈ సంగ్రహాలయంలో ఆర్మేనియన్ల  మ్యుజీషియన్లు, కంపోజర్లుకు  చెందిన లెంకలు ఆర్మేనియా సాహిత్యానికి ఎంతో తోడ్పడ్డాయి.  ఇక్కడ అనేక పుస్తకములు కూడా ఉన్నవి.

ఈ గృహ సంగ్రహాలయం 3 జరోబ్యాన్ వీధి (ఆఫ్ మార్షల్ బగ్రమ్యాన్ అవెన్యూ), యెరెవాన్ 0009 లో ఉన్నది.

## సూచనలు


## మ్యూజియం పబ్లికేషన్స్

* Արամ Խաչատրյան. *Նամակներ*։ (Yerevan: «Սովետական գրող» հրատարակչություն, 1983), 238 pp.
* Արամ Խաչատրյան. *Նամակներ*։ (Yerevan։ «Ապոլոն» հրատարակչություն, 1995), 252 pp.
* Արամ Խաչատրյան. *Նամակներ։* (Yerevan։ «Նաիրի» հրատարակչություն, 2003), 152 pp.&nbsp;5-550-01293-6
* *Aram Khachaturyan Museum*. (Yerevan: Armenia Press, 2002).

## బయటి లంకెలు

* అధికారిక వెబ్సైటు
* సంగ్రహాలయం అధికారిక సైటు

వర్గం:ఆర్మేనియా సంగ్రహాలయాలు
ఎరెబుని సంగ్రహాలయం

** ఎరెబుని సంగ్రహాలయం** (అర్మేనియన్:Էրեբունի թանգարան) 1968 వ సంవత్సరంలో ఏర్పడింది. ఈ సంగ్రహాలయాన్ని యెరెవాన్ యొక్క 1750వ వార్షికోత్సవాన్న ప్రారంభించాలనుకున్నరు. ఈ సంగ్రహాలయం అరిన్ బెర్డ్ పర్వతం క్రింద ఉంటుంది, అదే పర్వతంపైన రెర్బుని ఉరేర్షియన్ కోట క్రీ.పూ. 782 నుండి ఉంది. ఈ కోటను త్రవ్వి, కొన్ని నిర్మాణభాగాలను రీన్ఫోర్స్ చేసి దానిని ఒక బహిరంగ సంగ్రహాలయంగా మార్చారు.
ఒక కునీఫార్ం ప్రకారం ఈ నగరాన్ని యురార్టాకు చెందిన అర్గిష్టి 1 చక్రవర్తి క్రీ.పూ. 782 వ సంవత్సరంలో నిర్మించారు. కోటలోని ఎక్కువ భాగాన్ని ఇటుక రాళ్ళతో నిర్మించారు. ఈ కోటను చుట్టుకొని ద్వారా బలమైన గోడలు ఉన్నవి, కొన్ని ప్రదేశాల్లో వాటిని మూడు వరుసలుగా నిర్మించారు. ఖల్ది అనే దేవుని యొక్క గుడి ఇక్కడున్నటివంటి ఒక ముఖ్యమైన ప్రదేశం. ఆలయ గోడలను ఎన్నో ఫ్రెస్కోలతో అలంకరించారు. పురావస్తు పరిశోధనా శాఖ అధికారులు ఇక్కడ ఎన్నో పెద్ద కరాసులను (మధ్యాన్ని నిల్వచేసే మైదానాలను) భూగర్భంలో కనుగొన్నారు. సెరామిక్స్, కుమ్మరుల యొక్క చక్రాలు, రోజువారీ జీవితంలో వారు ఉపయోగించే ఇతర వస్తువులను కూడా త్రవ్వకాల సమయంలో కనుగొన్నారు. ఇక్కడ అనేక రకములైన కళాఖండాలు, సప్స్, జాడిలు, కాంస్య కంకణాలు, గాజు, గోమేధికం పూసలు, అనేక ఇతర వస్తువులు ఈ కోటలోని నివాసితుల యొక్క అభిరుచులను, అలవాట్లు తెలియజేస్తున్నయి. 12,235 వస్తువులను ప్రదర్శించే సంగ్రహాలయ భవనాన్ని ఆర్కిటెక్టులు బఘ్దశార్, ష్మవన్, శిల్పి ఎ.హరుతునియన్ డిజైన్ చేశారు. ఈ సంగ్రహాలయనికి షెంగావిత్, కర్మిర్ లలో 5,288, 1,620 ప్రదర్శనలతో రెండు శాఖలు ఉన్నవి.

ఈ సంగ్రహాలయానికి గాగిక్ గ్యుర్జ్యాన్ డైరెక్టరుగా 2009 వ సంవత్సరం నుండి పనిచేస్తున్నారు.

## గ్యాలరీ

File:2014 Erywań, Erebuni, Muzeum Erebuni, Posąg przy schodach (01).jpg|
File:2014 Erywań, Erebuni, Muzeum Erebuni, Relief na schodach.jpg|
File:Urartian language stone, Erebuni museum.jpg|
File:Urartu Cuniform Argishti 1.jpg|
File:Urartian pottery, Erebuni museum 6a.jpg|
File:Erebuni museum, Yerevan, Armenia 1257a.jpg|
File:StoneBox04.jpg|
File:Erebuni museum, Yerevan, Armenia 1263a.jpg|
File:Urartian Fresco07.jpg|
File:Urartian Fresco06.jpg|


## బాహ్య లింకులు

* ఎరెబుని సంగ్రహాలయం 

వర్గం:Articles containing Armenian-language text
వర్గం:ఆర్మేనియా సంగ్రహాలయాలు
బిర్సా ముండా విమానాశ్రయం

**బిర్సా ముండా విమానాశ్రయం** (**Birsa Munda Airport**) జార్ఖండ్ రాష్ట్రం రాంచీలో ఉన్న విమానాశ్రయం. ముండా జాతికి చెందిన వ్యక్తి, భారతీయ అటవీ జాతుల స్వాతంత్ర్య సమరయోధుడు, జానపద నాయకుడైన బిర్సా ముండా పేరు దీనికి పెట్టడం జరిగింది. ఇది ఎయిర్ పోర్టు అథారిటీ ఆఫ్ ఇండియా ఆధీనంలో ఉన్న ఈ విమానాశ్రయం రాంచీ నగర కేంద్రానికి సుమారు 5 కిలోమీటర్ల (3.1 మైళ్ళ) దూరంలో ఉంది. ఈ విమానాశ్రయ విస్తీర్ణం 1568 ఎకరాలలు, అయితే ఎయిర్ పోర్టు అథారిటీ ఆఫ్ ఇండియా నియంత్రణలో 546 ఎకరాల (221 హెక్టార్ల) విస్తీర్ణం మాత్రమే ఉంది. ఏటా 1.5 మిలియన్ ప్రయాణీకులు రాకపోకలు సాగిస్తున్న ఈ విమానాశ్రయం ప్రతి భారతదేశంలో 28వ రద్దీగా ఉండే విమానాశ్రయం.

## టెర్మినళ్లు
### ఇంటిగ్రేటెడ్ టెర్మినల్
బిర్సా ముండా విమానాశ్రయంలోని ఇంటిగ్రేటెడ్ ప్రయాణీకుల టెర్మినల్ భవనాన్ని 2013, మార్చి 24న అప్పటి పౌర విమానయాన మంత్రి అజిత్ సింగ్ ప్రారంభించారు.

19,600 చదరపు అడుగుల విస్తీర్ణంతో రూ. 138 కోట్ల వ్యయంతో నిర్మించింన ఈ టెర్మినల్ భవనంలో రెండు ఏరో-వంతెనలు, ఆరు ఎస్కలేటర్లు ఉన్నాయి. ఇక్కడ ఉపయోగించే పరికరాలన్ని చైనా, జర్మనీ, సింగపూర్ నుండి దిగుమతి చేయబడ్డాయి. ఒకే సమయంలో 500 దేశీయ, 200 అంతర్జాతీయ ప్రయాణీకులు ఈ విమానాశ్రయంలో ఉండవచ్చు.

2013, మార్చిలో ఇక్కడ విమానయాన టర్బైన్ ఇంధన పన్ను 20% నుండి 4% వరకు తగ్గించబడడంతో ఇక్కడికి ఎక్కువ విమానాలు రావడానికి ఆసక్తి చూపిస్తున్నాయి. రెండు కొత్త ఏరోబ్రిడ్జిలను 
నిర్మించడానికి,  రన్ వేను విస్తరించబడానికి ఎయిర్ పోర్టు అథారిటీ ఆఫ్ ఇండియా ప్రయత్నాలు చేస్తుంది.

## కార్గో టెర్మినల్
2017, ఫిబ్రవరిలో జార్ఖండ్ ముఖ్యమంత్రి రఘుబార్ దాస్ కార్గో టెర్మినల్ ను ప్రారంభించారు. ఈ టెర్మినల్ రోజువారీ 50 MTల కార్గోను నిర్వహించగలుతుంది. ఇందులో పేలుడు ప్రదార్థాల గుర్తింపు పరికరాలు, సరుకు ఎక్స్-రే యంత్రాలు, హార్డువేరు భద్రతా యంత్రాలు, సిసిటీవి కెమెరాలు ఉన్నాయి.

## వాయుమార్గాలు, గమ్యస్థానాలు

## మూలాలు

## ఇతర లంకెలు
*

వర్గం:జార్ఖండ్
వర్గం:విమానాశ్రయాలు
హోవ్హాన్నెస్ తుమాన్యెన్ తోలుబొమ్మల థియేటరు

అధికారికంగా** యెరెవాన్ రాష్ట్ర తోలుబొమ్మల థియేటరు పేరును హోవ్హన్నెస్ తుమన్యన్** (అర్మేనియన్:Երևանի Հովհաննես Թումանյանի անվան Պետական Տիկնիկային Թատրոն (*యెరెవని హోవ్హన్నెస్ తుమన్యాని అంవన్ పెటకాన్ టిక్నికాయిన్ టాట్రన్*) ) గా నామకరించారు. ఇది యెరెవాన్ లోని  ఒక తోలుబొమ్మ థియేటరు. దీనిని 1935 జూన్ 1వ తేదీన దర్శకుడు సోఫియా బెజన్యాన్, చెత్రకారుడు గెవార్గ్ అరకెల్యాన్, నటులు పావ్లోస్, అరక్సియా అరబ్యాన్ లు ప్రారంభించారు. ఈ థియేటరు యొక్క మొదటి డైరెక్టరు వరియా స్టెఫన్యన్. తరువాత 1938 లో, థియేటర్ నామకరణం చేయబడింది. తరువాత థియేటరు పేరును హోవ్హాన్నెస్ తుమన్యాన్ కు మార్చారు.

1950-1957 మధ్య కాలంలో థియేటరును మూసివేశారు. అయితే, 1957 జూలై 27న, థియేటరును పునఃప్రారంభించారు అప్పుడు యెరెవాండ్ మనర్యన్ డైరెక్టరు అయ్యారు. 1975 నుండి ఈ థియేటరు ప్రస్తుతం ఉన్న ప్రదేశం నుండి తన కార్యకలాపాలను సాగిస్తుంది.

ఈ థియేటరు యొక్క ప్రస్తుత మేనేజర్, ఆర్ట్ డైరెక్టర్ థియేటరు రుబెన్ బబయాన్.

పవ్లోస్ బొరోయాన్ పేరిట నామాంతరం వచ్చిన తోలుబొమ్మల సంగ్రహాలయానికి ఇది నిలయం.

## సూచనలు

వర్గం:ఆర్మేనియా చారిత్రిక ప్రదేశాలు
యెరెవాన్ మాల్

**యెరెవాన్ మాల్** (అర్మేనియన్:Երևան Մոլ) ఆర్మేనియా రాజధాని యెరెవాన్ లోని అర్షకున్యత్స్ అవెన్యూ పైన ఉన్న ఒక షాపింగ్ మాల్. ఇది 2014 వ సంవత్సరంలో ప్రారంభమైంది, విస్తీర్ణ స్థలం, దుకాణాల సంఖ్య ప్రకారం చూసుకుంటే ఇది ఆర్మేనియా లోని అతిపెద్ద మాల్..

విచర్రెఫోర్  హైపర్ మార్కేట్ ను 2015 మార్చి 11 వ తేదీన ప్రారంభించారు.

**కినోపార్కు**, ఆర్మేనియా ఉన్న అత్యంత ఆధునిక, వినూత్న సినిమా థియేటరు. **కెప్టెన్ కిడ్స్ ట్రెజర్ ఐలాండ్**, ఆర్మేనియా లోని అతిపెద్ద ఇండోర్ ఎంటర్టైన్మెంట్ సెంటరులు యెరెవాన్ లో ఉన్నవి.

## చరిత్ర
యెరెవాన్ మాల్ షాపింగ్ సెంటరు ఫెబ్రవరీ 20, 2014 వ తేదీన ప్రెసిడెంటు సెర్ఝ్ సర్గస్యాన్ సమక్షంలో ప్రారంభించబడింది. ఈ ప్రాజెక్టును 2010వ సంవత్సరం చివరిలో ప్రారంభించారు. ఈ సెంటర్ 59,00 చదరపు మీటర్లలో విస్తరించి, 125 దుకాణాలను కలిగి ఉంటుంది.
ఎడమ|thumb|ప్రారంభ వేడుకల సమయంలో యెరెవాన్ మాల్
2014 లో కెప్టెన్ కిడ్స్ ట్రెజర్ ఐలాండ్, ఆర్మేనియాలోని అతిపెద్ద ఇండోర్ ఎంటర్టైన్మెంట్ సెంటరును యెరెవాన్ మాల్ లో ప్రారంభించారు.
thumb|యెరెవాన్ మాల్ భవనము
2015 వ సంవత్సరంలో, మొట్టమొదటి, ఏకైక కర్రెఫోర్ హైపర్మార్కెట్టును యెరెవాన్ మాల్ లో ప్రారంభించారు. కర్రెఫోర్ ఆర్మేనియాలో " ప్రతి రోజూ తక్కువ ధరలు" అనే నినాదంతో తన వ్యాపారాన్ని ప్రారంభించింది. కర్రెఫోర్ ఒక కొత్త సంస్కృతిని రిటైల్ వ్యాపార రంగానికి పరిచయం చేసింది. ఇది ఆర్మేనియాకు చౌకథర, నాణ్యత గల వస్తువులను పరిచయం చేసింది.

2015 లో, కినోపార్క్ మల్టీప్లెక్స్ సినిమా థియేటరును యెరెవాన్ మాల్ లో ప్రారంభించారు.

డిసంబరు 2015 ముగింపు నాటికి, యెరెవాన్ మాల్ తన యాప్ ను ఐ.ఓ.ఎస్, ఆండ్రాయిడ్ స్మార్ట్-ఫోన్లలో విడుదలచేశారు. ఇలాంటి అపికేషను ఆర్మేనియాలోనే మొట్టమొదటిది, ఇది జరుగుతున్న దుకాణ లావాదేవీల గురించి ప్రజలకు తెలియజేసింది. ఎన్నో ఫీచర్లు ఉన్న ఈ మొబైల్ యాప్ నుండి కినోపార్కు థియేటరులో సినిమా టికెట్టులు కొనుక్కోవచ్చు.

2016 వ సంవత్సరంలో యెరెవాన్ మాల్ క్లబ్ కార్డ్ ప్రాజెక్ట్ అనే కస్టమర్ రాయల్టీ ప్రోగ్రామును మొదలుపెట్టారు. ఇది ఆర్మేనియాలో అతిపెద్ద ప్రాజెక్టు అవడమే కాక రిటైల్ రంగంలో ఒక కొత్త విధానాన్ని తయారుచేసింది. మొదటి క్లబ్ కార్డ్ లాట్టరీను జనవరి 27 న ఏర్పరిచారు, అందులో వందల యాక్టివ్ కార్డ్ యూసర్స్ కు బహుమతులు వచ్చాయి. వాటిలో మిని కూపర్ లక్సరీ కారు కూడా ఉన్నది.

2016 వ సంవత్సారంలో యెరెవాన్ మాల్ లో ఆర్మేనియాలోని ఏకైక మాంగో మాన్ ను ప్రారంభించారు.

## వినోదం
thumb|బహిరంగ పార్కింగు లాట్
 2015 డిసెంబరు 2 న ఈ మాల్ లో కినోపార్కు థియేటరు ను ప్రారంభించారు. కినోపార్కు 4కె అల్ట్రా హెచ్.డి. క్వాలిటీ ప్రొజెక్టరును, డాల్బి ఆట్మోస్ సౌండు ఉన్న ఆరు అత్యుత్తమ నాణ్యత ఉన్న హాళ్ళను తీసుకున్నారు. వీటిలో ఒక హాల్ ప్రీమియం, దానిలో 30 సెల్ఫ్-కంట్రోల్డ్ సీట్లు ఉన్నవి..

ఈ మాల్ లో అనేక కెఫేలు, 20 ఆపరేటర్లను కలిగిన ఒక పెద్ద ఫుడ్-కోర్టు ఉన్నవి. అక్కడ ప్రపంచంలోని 12 రకాల వంటకాలు ఉన్నవి.

## దుకాణాలు
thumb|మాల్ లోని స్ట్రడివారియుస్ దుకాణం
యెరెవాన్ మాల్ లో అనేక దుకాణాలు ఉన్నవి, అవి:

*జరా
* స్ట్రడివారియుస్
*మాంగో
*పుల్ & బేర్
*నెవార్కర్
*బెర్ష్కా
*కిరా ప్లాస్తినినా
*కర్పిసా
*గియొర్డనో
*మాంసూన్
*ఆక్సెసరీజ్
*టెస్కో
*ఒకైది
*లెవిస్ స్ట్రస్ & కో
*సెలియో
*ఆల్డో గ్రూప్
*క్రాక్స్
*టేప్ అ ఎల్ ఓయిల్
*జెన్నీఫర్
*జూలియా & మోర్
*బల్ది
*కె.ఎఫ్.సి
*కర్రెఫోర్

## సూచనలు
వైరా రిజర్వాయర్

**వైరా రిజర్వాయర్** తెలంగాణ రాష్ట్రం, ఖమ్మం జిల్లా, వైరాగ్రామంలోని వైరా నదిపై నిర్మించిన ఆనకట్ట. పొడవు 1,320 అడుగులు పొడవున్న ఈ ఆనకట్ట నుండి ప్రస్తుతం ఈ రిజర్వాయర్ నుంచి ఆరు మండలాలకు తాగునీరు, 25వేల ఎకరాలకు సాగునీరు అందుతోంది.

## ప్రారంభం
1930లో నిర్మించిన ఈ రిజర్వాయర్ భారతదేశం యొక్క మాజీ రాష్ట్రపతి డాక్టర్ శ్రీ సర్వేపల్లి రాధాకృష్ణన్ చే ప్రారంభించబడింది. అలీ నవాజ్ జంగ్ బహదూర్ రూపకల్పన చేసిన ప్రాజెక్టులలో ఇది ఒకటి.

## ఉపయోగం
ఈ రిజర్వాయర్ నుండి చుట్టూ ఉన్న ఎనిమిది మండలాలకు త్రాగునీరు అందడంతోపాటూ వందల హెక్టార్ల భూమికి సాగునీరు అందుతుంది.

## ఇతర వివరాలు
పచ్చని కొండలతో ప్రసిద్ధి చెందిన ఈ రిజర్వాయర్ చేపలు పట్టడానికి అనువుగా ఉంటుంది. వర్షాకాలంలో రిజర్వాయర్‌ నిండినపుడు పర్యాటకులు అధికసంఖ్యలో వచ్చి ఇక్కడి ప్రకృతి అందాలను ఆస్వాదిస్తారు.

## మూలాలు

వర్గం:ఖమ్మం జిల్లా
వర్గం:కృష్ణా నది
వర్గం:తెలంగాణ ప్రాజెక్టులు
వర్గం:తెలంగాణ జలాశయాలు
బీహార్ సంపర్క్ క్రాంతి ఎక్స్‌ప్రెస్

}}
బీహార్ సంపర్క్ క్రాంతి ఎక్స్‌ప్రెస్  బీహార్ రాష్ట్రంలో గల దర్భాంగా నుండి దేశ రాజధాని ఢిల్లీ ల మధ్య నడిచే సంపర్క్ క్రాంతి ఎక్స్‌ప్రెస్.ఈ రైలు చాప్రా, గోరఖ్పూర్, లక్నో, కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ ను చేరుకుంటుంది.
## ప్రయాణ మార్గం
బీహార్ సంపర్క్ క్రాంతి ఎక్స్‌ప్రెస్  బీహార్ రాష్ట్రంలో గల దర్భాంగా నుండి ప్రతిరోజు ఉదయం 08గంటల 35నిమిషాలకు 12565 నెంబరుతో బయలుదేరి హజీపూర్, చాప్రా, గోరఖ్పూర్, లక్నో, కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ను మరుసటి రోజు ఉదయం 05గంటల 30నిమిషాలకు చేరుకుంటుంది.
తిరుగు ప్రయాణంలో బీహార్ సంపర్క్ క్రాంతి ఎక్స్‌ప్రెస్ ప్రతిరోజు న్యూఢిల్లీ రైల్వే స్టేషన్ నుండి 12566 నెంబరుతో మధ్యహ్నం 02గంతల 15నిమిషాలకు బయలుదేరి మరుసటి రోజు ఉదయం 11గంటల 15నిమిషాలకు దర్భాంగా చేరుకుంటుంది.
## ట్రాక్షన్
బీహార్ సంపర్క్ క్రాంతి ఎక్స్‌ప్రెస్ కు దర్భాంగా నుండి సమస్తిపూర్ జంక్షన్ వరకు సమస్తిపూర్ లోకోషెడ్ ఆధారిత WDM-3D/WDP-4D డీజిల్ ఇంజన్ ను, అక్కడినుండి న్యూఢిల్లీ రైల్వే స్టేషన్ వరకు ఘజియాబాద్ లోకోషెడ్ అధారత WAP-7 ఇంజన్ ను ఉపయోగిస్తున్నారు.
## కోచ్ల అమరిక
బీహార్ సంపర్క్ క్రాంతి ఎక్స్‌ప్రెస్  లో 4జనరల్ భోగీలు,13స్లీపర్ క్లాస్ భోగీలు,1మూడవ తరగతి ఎ.సి భోగీ,1 రెండవ తరగతి ఎ.సి భోగీ,2 మొదటి తరగతి ఎ.సి భోగీలు,1పాంట్రీకార్ లతో కలిపి మొత్తం 24 భోగీలుంటాయి. 

## ఇవి కూడా చూడండి
*ఆంధ్ర ప్రదేశ్ సంపర్క్ క్రాంతి ఎక్స్‌ప్రెస్
*కర్ణాటక సంపర్క్ క్రాంతి ఎక్స్‌ప్రెస్
*మధ్య ప్రదేశ్ సంపర్క్ క్రాంతి ఎక్స్‌ప్రెస్
*కేరళ సంపర్క్ క్రాంతి ఎక్స్‌ప్రెస్

## మూలాలు

## బయటి లింకులు
*https://indiarailinfo.com/train/202/664/1005
* http://articles.timesofindia.indiatimes.com/2007-02-13/india/27880985_1_ticketless-sampark-kranti-express-chapra 
* http://articles.timesofindia.indiatimes.com/2005-04-01/patna/27858916_1_railway-minister-superfast-train-railway-official 

వర్గం:భారతీయ ఎక్స్‌ప్రెస్ రైళ్ళు
వర్గం:బీహార్ రైలు రవాణా
వర్గం:ఉత్తర ప్రదేశ్ రైలు రవాణా
వర్గం:ఢిల్లీ రైలు రవాణా
వర్గం:భారతీయ రైల్వేలు సంపర్క్ క్రాంతి ఎక్స్‌ప్రెస్ రైళ్ళు
హుబెర్ట్ సెసిల్ బూత్

**హుబెర్ట్ సెసిల్ బూత్** ( జూలై 4, 1871 - జనవరి 14, 1955 ) పవర్డ్ వాక్యూమ్ క్లీనర్లని కనిపెట్టిన ఒక ఆంగ్ల శాస్త్రవేత్త. .ఈయన ఫెర్రిస్ చక్రాలు, సస్పెన్షన్ వంతెనలు, కర్మాగారాలకు రూపకల్పన చేశాడు. ఈయన బ్రిటీష్ వాక్యూమ్ క్లీనర్ అండ్ ఇంజనీరింగ్ కంపెనీకి  చైర్మన్ గా, మేనేజింగ్ డైరెక్టర్ గా పనిచేశాడు. 

## తొలినాళ్ళ జీవితం

## వివరాలు

## వ్యక్తిగత జీవితం

## మూలాలు

వర్గం:1871 జననాలు
వర్గం:1955 మరణాలు
రడిస్సన్ బ్లూ హోటల్, యెరెవాన్

**రడిస్సన్ బ్లూ హోటల్** (అర్మేనియన్:Ռեդիսոն Բլու Հոթել Երևան), ఆర్మేనియా రాజధాని యెరెవాన్ లో ఉన్న ఒక 5-స్టార్ ఉన్నతమైన లగ్జరీ హోటల్. దీని కార్యకలాపాలు రడిస్సన్ హోటల్స్ కింద రడిస్సన్ బ్లూ బ్రాండ్ తరపున జరుగుతాయి. ఈ హోటల్ని 2005 లో మొదటిగా  గోల్డెన్ ప్యాలెస్ యెరెవాన్ గా ప్రారంభించారు. తరువాత, 2014, 2016 మధ్య హోటలును పూర్తిగా పునరుద్ధరించి  విస్తరించారు. దీనిని చివరకు 2016 జూలైలో రేడిసన్ బ్లూ హోటల్, యెరెవాన్ గా పునఃప్రారంభించారు.

ఈ హోటల్ కనాకర్-జేత్యున్ జిల్లాలోని 2/2 లిబర్టీ అవెన్యూ పై ఉన్నది. ఇది యెరెవాన్ కోన మెట్లదారి దగ్గర విక్టరీ పార్కులో ఉంది.

## చరిత్ర
31 మే 2005 న, గోల్డెన్ ప్యాలెస్ హోటల్ ను ప్రారంభించారు, ఇది యెరెవాన్ విక్టరీ పార్కులో ఒక భాగాన్ని ఆక్రమించింది. ఈ హోటల్ ను నిర్మించడానికి దాదాపుగా వెయ్యి చెట్లను తొలగించారు. ప్రారంభోత్సవ సమయంలో, ఈ హోటల్ లో 66 అతిథి గృహాలు ఉన్నాయి. హోటల్ ప్రారంభోత్సవ కార్యక్రమంలో అప్పటి ప్రెసిడెంటు రాబర్ట్ కొచారిన్ హాజరయ్యారు.

2014 వ సంవత్సరంలో, పునరుద్ధరణ, విస్తరణ పనుల కోసం హోటల్ ను తాత్కాలికంగా మూసివేయబడింది. జూలై 2016 12 వ తేదీన, పునర్నిర్మించిన హోటల్ ను రడిస్సన్ బ్లూ హోటల్ పేరుతో పునఃప్రారంభించారు, దాని పనితీరును రడిస్సన్ హోటల్స్ సంస్థ పరివేక్షిస్తుంది. యారేవాన్ మేయరు తారోన్ మార్గారియన్ తో కలిసి ప్రెసిడెంట్ సెర్జ్ సర్గ్సయన్ ప్రారంభ వేడుకకు హాజరయ్యారు.

## ప్రత్యేకతలు
thumb|2008 లో పునరాభివృద్ధికి ముందు హోటల్
హోటల్ లో 142 అతిథి గృహాలు ఉన్నవి, వీటిలో 19 సూట్లు (రాయల్, ప్రెసిడెన్షియల్, అంబాసిడర్ సూట్లు). ఈ హోటల్ లో 6 సమావేశ మందిరాలు, ఒక ఆరోగ్య, స్పా సెంటరు, ఒక ఇండోర్ స్విమ్మింగ్ పూల్, ఒక బహిరంగ టెన్నిస్ కోర్టు ఉన్నాయి.

ఈ హోటల్ లో అనేక రకముల రెస్టారెంటులు ఉన్నవి, "యాడ్ ఆస్ట్రా" పైకప్పు రెస్టారెంట్, బార్, "రెస్టారెంట్ లార్డర్ అండ్ సమ్మర్ పార్క్", "డార్చిన్" రెస్టారెంట్, కాఫీ షాపుల ద్వారా అనేక రకాల వంటకాలను ఈ హోటల్ ఇక్కడి అతిథులకు అందజేస్తుంది. "హవానా క్లబ్" సిగార్ బార్, లాబీ లాంజ్, బార్ కూడా ఈ హోటల్ లో ఉన్నవి.

## సూచనలు

## బాహ్య లింకులు

* రేడిసన్ బ్లూ యెరెవాన్ ప్రారంభ వేడుకలు 

వర్గం:యెరెవాన్ లోని హోటళ్ళు
అర్మేనియా మారియట్ హోటల్, యెరెవాన్

**ఆర్మేనియా మారియట్ హోటల్** (అర్మేనియన్:Արմենիա Մարիոթ Հյուրանոց Երևան), ఆర్మేనియా రాజధాని యెరెవాన్ లోని ఒక 5-స్టార్ లగ్జరీ హోటల్. ఇది కెంట్రాన్ జిల్లాలో ఉన్నది. ఇది సోవియట్ కాలంలోని 1958 వ సంవత్సరంలో  ప్రభుత్వ ఆధీనంలో ఆర్మేనియా హోటల్ గా ప్రారంభించబడింది. యు.ఎస్.ఎస్.ఆర్ కుప్పకూలిన తరువాత, 1998 లో ఈ హోటల్ ను ప్రైవేటీకరించి పునర్నిర్మించారు. దీనిని 1999 లో **అర్మేనియా మారియట్ హోటల్ యెరెవాన్ గా **నామకరణం చేసి ప్రారంభించారు.

ఈ హోటల్ 1 అమిర్యాన్ వీధి పై, రిపబ్లిక్ స్క్వేర్ వైపు తిరిగి ఉంటుంది. నేషనల్ గేలరీ, ఒక ప్రభుత్వ భవనం హోటల్ ముందు ఉన్నాయి.

2016 వ సంవత్సరంలో 259 అతిథిగృహాలతో,  ఆర్మేనియా మారియట్ హోటల్ అర్మేనియాలోనే రెండవ అతిపెద్ద హోటల్.

## చరిత్ర
హోటల్ నిర్మాణాన్ని 1950 లో ప్రారంభించగా, 1958 లో పూర్తయింది. హోటల్ ను 1958 లో ప్రారంభించి అర్మేనియా అనే పేరు పెట్టారు. ఇది రాష్ట్ర పాలిత ఇంటూరిస్ట్ సంస్థచే నిర్వహించబడుతుంది; సోవియట్ యూనియన్ లో హోటళ్ళు, పర్యటనల నియంత్రణ విభాగం ఈ హోటల్ ను నిర్వహిస్తుంది. ప్రారంభ సమయంలో, ఆర్మేనియా అర్మేనియన్ ఎస్.ఎస్.ఆర్లో అతిపెద్ద హోటల్. అలెగ్జాండర్ టమానియన్ డిజైన్ చేసిన యరెవెన్ యొక్క అసలు ప్రణాళిక ఆధారంగా ఆర్కిటెక్ట్స్ మార్క్ గ్రిగోరీన్, ఎడ్వర్డ్ సరాపియన్ ఈ హోటల్ ను రూపొందించారు. ఈ ప్రాజెక్ట్ డైరెక్టరుగా కోస్తంటిన్ అల్లునీయన్ వహించారు. హోటల్ యొక్క పునాదిరాయి బసాల్ట్ రాయి అవ్వగా, హోటల్ ను పింక్ అర్మేనియన్ టఫ్ఫాతో నిర్మించారు.

1990 వ దశాబ్దంలో అర్మేనియాలో ఆర్థిక సంక్షోభం సంభవించిన తరువాత, 1998 లో "ఎకె డెవలప్మెంట్" సంస్థ ఈ హోటల్ ను కొనుగోలు చేసింది. పెద్ద ఎత్తున పునర్నిర్మాణం పనులు యు.ఎస్. $ 40 మిలియన్ల పెట్టుబడితో చేసిన తరువాత, హోటల్ అంతర్జాతీయ ప్రమాణాలకు అనుగుణంగా పూర్తిగా పునరాభివృద్ధి చెందింది. 1999వ సంవత్సరంలో తిరిగి ప్రారంభించినప్పటి నుండి దీనిని మారియట్ ఇంటర్నేషనల్ కు చెందిన మారియాట్ హోటల్స్ & రిసార్ట్స్ నిర్వహిస్తుంది. ప్రస్తుతం, ఈ హోటల్లో 3 వేర్వేరు భవనాలు (అర్రాట్, ఆర్మేనియా, న్యూ భవనం) ఉన్నవి, అన్నీ పక్కపక్కనే ఉన్నాయి.

## ప్రత్యేకతలు
హోటల్ లో అనేక రెస్టారెంటులు ఉన్నవి, హోటల్ "క్రిస్టల్" బార్, లాంజ్, "అర్మేనియా బ్రస్సేరీ" రెస్టారెంట్, "కుసినా" ఇటాలియన్ రెస్టారెంట్, "స్కూప్!" ఐస్క్రీం పార్లర్, "మీటింగ్ పాయింట్" అవుట్ డోర్ కేఫ్ వంటివి ఉన్నాయి. ఈ హోటల్ లో 10 కాన్ఫరెంట్ హాల్స్, ఫిట్నెస్, ఆరోగ్య కేంద్రం, బహిరంగ స్విమ్మింగ్ పూల్ వంటివి కూడా ఉన్నాయి.

ఈ హోటల్ ను సమీపంలోని రిపబ్లిక్ స్క్వేర్ భూగర్భ మెట్రో స్టేషన్ ద్వారా చేరుకోవచ్చు.

## సూచనలు

వర్గం:యెరెవాన్ లోని హోటళ్ళు
యెరెవాన్ నీటి ప్రపంచం

**యెరెవాన్ నీటి ప్రపంచం** (అర్మేనియన్:Ջրաշխարհ (*జ్రష్కర్*) ) ఆర్మేనియా రాజధాని యెరెవాన్ లో ఉన్న ఒక నీటి పార్కు. ఇది నార్ నార్క్ జిల్లా  లోని  మ్యస్నిక్యాన్  అవెన్యూ పైన  ఉంది.  ఈ నీటి ప్రపంచంలో 2.5 హెక్టార్ల విస్తీర్ణంలో బహిరంగ వాటర్ పార్కు, 0.5 హెక్టార్లలో ఇండోర్ వాటర్ పార్కు  ఉన్నాయి. 
## వేసవి నీటి పార్కు
యెరెవాన్ నీటి ప్రపంచాన్ని 2001లో ప్రారంభించారు. ఇది యెరెవాన్ జూ, బొటానికల్ గార్డెన్ మధ్య 2.5 మైళ్ళ హెక్టార్ల వైశాల్యంలో మైస్నిక్యన్ ఎవెన్యూలో ఉంది. యెరెవాన్ లోని అత్యంత సుందరమైన ప్రదేశాలలో యెరెవాన్ నీటి ప్రపంచం ఒకటి.

బహిరంగ పార్కులో 2 పెద్ద కొలనులు, 1 పిల్లల పూల్, 1 వి.ఐ.పి పూల్, వాటర్ స్లైడ్ ఆకర్షణలను కలిగిన 3 కొలనులను ఉన్నాయి. ఆహారపదార్ధాల, పానీయాల దుకాణాలు, 120 సామర్ధ్యం కలిగిన ఒక రెస్టారెంటు ఇక్కడ ఉన్నవి.

శీతాకాలంలో సమయంలో, పార్కులోని అతిపెద్ద పూల్ ఒక మంచు స్కేటింగ్ రింకుగా మారుతుంది, ఇది 500 చ.కి.మీ, ఉపరితలాన్ని కలిగి ఉంటుంది.

## ఇండోర్ నీటి పార్కు
అక్వేటేక్ అని పిలవబడే ఇండోర్ నీటి పార్కును 2008వ సంవత్సరంలో ప్రారంభించారు. ఇది 0.5 హెక్టార్ల విస్తీర్ణంలో ఉంది. . దీనిలో రెండు పెద్ద పూల్స్, ఒక పిల్లల పూల్ ఉన్నవి, వీటిలో అనేక జలపాతాలు, గీజర్స్, జెట్ లు ఉన్నాయి. ఇండోర్ ఉద్యానవనంలో 29 గదులున్న ఆక్వేటెక్ స్పా హోటల్ ఉన్నది, దానిలో ఒక పెద్ద ఫిట్నెస్ క్లబ్, వైద్య పునరావాస కేంద్రం, వాల్-క్లైంబింగ్ సౌకర్యాలు ఉన్నాయి. ఆక్వేటెక్ సంవత్సర పొడవునా ఎటువంటి సెలవులూ లేకుండా తెరిచి ఉంటుంది.

## సూచనలు

## బాహ్య లింకులు

* యెరెవాన్ నీటి ప్రపంచ 

వర్గం:ఆర్మేనియా లోని పర్యాటక ప్రదేశాలు
ఎగువ మానేరు డ్యామ్

**ఎగువ మానేరు డ్యామ్** తెలంగాణ రాష్ట్రం లోని రాజన్న సిరిసిల్ల జిల్లా, గంభీరావుపేట్ మండలం నర్మల గ్రామంలో మానేరు నదిపై (1945-48) నిర్మించబడిన జలాశయం. ఇది 1,62,000 హెక్టార్లకు సాగు నీటిని అందించడమేకాకుండా, మత్స్య పరిశ్రమకు, త్రాగునీటి సరఫరా వంటి ప్రయోజనాలను కూడా అందిస్తుంది.

## నిర్మాణం - ప్రదేశం
1945లో చివరి నిజాం మీర్ ఉస్మాన్ అలీ ఖాన్ కూడవెళ్లి, పల్వంచ వాగులపై నర్మాల వద్ద ఎగువ మానేరు ప్రాజెక్టును నిర్మించాడు, 1948లో పనులు పూర్తయ్యాయి. నిజాం గెస్ట్‌హౌజ్‌ నిర్మించి, ఉద్యానవనం కూడా ఏర్పాటు చేశాడు. ఈ డ్యామ్ సిరిసిల్లా రాజన్న జిల్లాలో మానేరు నదిపై 18°16' అక్షంశ, 79°32' రేఖాంశాల మధ్య ఉంది. మానేరు నది గోదావరి నదికి ఉపనది.

## లక్షణాలు
ఇది తాపీపని భూమి డ్యాం. దీని ఎత్తు  నది ఉపరితలం నుండి 31 2మీటర్లు (102 అడుగులు) ఉండగా, డ్యామ్ పొడవు 9,201 మీటర్లు (30,187 అడుగులు) ఉంది.

## ఇతర వివరాలు
2016, సెప్టెంబర్ 26న రెండేళ్ల విరామ అనంతరం 31 అడుగుల ఎత్తున్న ప్రాజెక్టు మూడు రోజుల్లోనే పూర్తిస్థాయిలో నిండి పొంగిపోర్లుతుండడంతో పరిసర ప్రాంతాల ప్రజలు పెద్ద ఎత్తున తరలివచ్చి ప్రాజెక్టును తిలకించారు.

## మూలాలు

వర్గం:తెలంగాణ జలాశయాలు
వర్గం:తెలంగాణ ప్రాజెక్టులు
గ్రాండ్ హోటల్ యెరెవాన్

**గ్రాండ్ హోటల్ యెరెవాన్** (అర్మేనియన్:Գրանդ Հոթել Երևան), ఆర్మేనియా రాజధాని యెరెవాన్ లోని ఒక 5-స్టార్ హోటల్. ఇది కెంట్రాన్ జిల్లా కెంద్రంలో ఉన్నది. దీనిని 1926వ సంవత్సరంలో సోవియట్ కాలంలో, ఒక ప్రభుత్వ యాజమాన్య సంస్థగా ప్రారంభించారు. ఆర్మేనియాలో ఇంకా ఉన్నటువంటి పురాతన హోటళ్ళలో ఇది ఒకటి, అంతేకాక ఇది యరెవాన్ లో అతి పురాతనమైన హోటల్.

ఈ హోటల్ 14 అబోవియన్ స్ట్రీట్లో ఉంది, ఇది చార్లెస్ అజ్నావోర్ స్క్వేర్కు పైకి, అర్మేనియా యొక్క ఆర్టిస్ట్స్ యూనియన్ ప్రక్కనే ఉంది.

## చరిత్ర
ఆర్కిటెక్ట్ నికోలాయ్ బునియాటియన్ డిజైను ఆధారంగా ఈ హోటల్ ను 1926వ సంవత్సరం లో అర్మేనియన్ ఎస్.ఎస్.ఆర్ ఒక ప్రభుత్వ-యాజమాన్య హోటల్ గా ప్రారంభించారు. సోవియట్ యూనియన్ పాలిస్తున్న సమయంలో హోటళ్ళు, పర్యాటక రంగాల నియంత్రణ సంస్థ అయిన ఇంటూరిస్ట్ సంస్థ పేరిట "ఇంటూరిస్ట్ హోటల్"గా దీనిని పిలిచేవారు. ఆవిధంగా, సోవియట్ అర్మేనియాలో ప్రారంభమైన మొట్టమొదటి హోటల్ గా యెరెవాన్ హోటల్ ఏర్పడింది.

1930 వ దశాబ్దంలో, ఈ హోటల్ నగరంలోకి మేధోసంస్థలైన యెఘిషే చారెంట్స్, యెరెవాండ్ కోచార్, వాహ్రం పాపజీయన్లకు ఒక సాధారణ సమావేశ ప్రదేశంగా మారింది.

1959వ సంవత్సరంలో, ఇంటూరిష్ట్ సంస్థను రిపబ్లిక్ స్క్వేర్ వద్ద కొత్తగా ప్రారంభమైన అర్మేనియా హోటల్ కు బదిలీ చేశారు, ఇంటూరిష్ట్ హోటల్ పేరు క్రమంగా "యెరెవాన్ హోటల్"గా పిలవబడింది.

యు.ఎస్.ఎస్.ఆర్ కుప్పకూలిన తర్వాత, ఇటాలియన్ కంపెనీ రెంకో ఎస్.పి.యే యెరెవాన్ హోటల్ ను కొనుగోలు చేసింది. ఒక పెద్ద పునర్నిర్మాణం తరువాత 1999వ సంవత్సరంలో "గోల్ఫ్ తులిప్ హోటల్ యెరెవాన్"గా ఈ హోటల్ తిరిగి ప్రారంభించబడింది. దీనిని గ్రూప్ డూ లౌవ్రే చే సంస్థ నిర్వహిస్తుంది. 2009వ సంవత్సరంలో, మరొక ప్రధాన పునర్నిర్మాణం తరువాత ఈ హోటల్ రాయల్ తులిప్ గ్రాండ్ హోటల్ యెరెవాణ్గా పిలవబడే 5-నక్షత్రాల హోటల్ గా నవీకరణ చేయబడింది.

గ్రాండ్ హోటల్ యెరెవాన్ 2017 ఆరంభం నుండి స్మాల్ లక్జరీ హోటల్స్ ఆఫ్ ద్ వోర్ల్డ్ సంస్థ నిర్వహిస్తోంది.

## ప్రత్యేకతలు
హోటల్ పైకప్పు మీద ఒక బహిరంగ ఈత కొలను ఉంది. ఒక ఆరోగ్య, స్పా సెంటర్, ఇటాలియన్ "రిస్టోరెంటే రొస్సీని", "డోల్స్ వీటా" బార్, "వింటర్ గార్డెన్" కేఫ్, "జన్జిబార్" అవుట్ డోర్ బార్ ఇక్కడ ఉన్నాయి. ఈ హోటల్ నాలుగు సమావేశ మందిరాలను కలిగి ఉంది.

గోల్డెన్ అప్రికోట్ యెరెవాన్ ఇంటర్నేషనల్ ఫిల్మ్ ఫెస్టివల్ ను నిర్వహిస్తున్న సాధారణ వేదికలలో గ్రాండ్ హోటల్ యెరెవన్ ఒకటి.

ఈ హోటల్ ను సమీపంలోని రిపబ్లిక్ స్క్వేర్ భూగర్భ స్టేషన్ ద్వారా చేరుకోవచ్చు.

## మూలాలు

వర్గం:యెరెవాన్ లోని హోటళ్ళు
బ్యూనస్ ఎయిర్స్ పార్కు

బ్యూనస్ ఎయిర్స్ పార్కు (అర్మేనియా:Բուենոս Այրեսի այգ (బ్యూనస్ ఐరేసి ఐగి) ) ఆర్మేనియా రాజధాని యెరెవాన్ లోని అజప్న్యాక్ జిల్లాలో ఉన్న ఒక ప్రజా పార్కు. ఇది హ్రజ్డాన్ నది యొక్క ఎడమ ఒడ్డున, ఆర్మేనియా రిపబ్లికన్ మెడికల్ సెంటర్కు సమీపంలో హలాబియాన్-మార్గారియన్ జంక్షన్ కు ఈశాన్య దిక్కున ఉంది.

ఆర్మేనియా రిపబ్లికన్ మెడికల్ సెంటర్కు సమీపంలో కాళీ చేయబడిన ఈ పార్కిను 2012 వ సంవత్సరంలోని వేసవిలో పునరుద్ధరించి బ్యూనస్ ఎయిర్స్ అనే పేరు పెట్టారు. ఇది 2000వ సంవత్సరం నుండి యురేవన్ లో ఉన్నది. సుమారు నాలుగు హెక్టార్ల విస్తీర్ణంలో ఉన్న ఈ పార్కును అధికారికంగా అక్టోబరు 2012, 30వ తేదీన పునఃప్రారంభించారు. ఇక్కడ ఫౌంటైన్లు, నీటి ఉపరితలం వైశాల్యం 3,000 చ.కి.మిల, విస్తీర్ణంలో ఉన్న సర్క్యూలర్ సెంట్రల్ పూల్ ఉన్నది. ఈ ఉద్యానవనంలో బహిరంగ క్రీడా కార్యక్రమాల కోసం ఒక చిన్న స్థలాం కూడా ఉంది.

ఈ పార్కును వర్కౌట్ అర్మేనియాకు రెగ్యులర్ శిక్షణ వేదికగా వాడుతున్నారు.

## మూలాలు

వర్గం:ఆర్మేనియా పార్కులు